“Türkiyə sülhməramlıları Laçın dəhlizində də olacaq” - Deputat | Busaat.az – Bu saata olan xəbərlər\n13 Noy 2020 - 12:15 785\n"Türkiyə sülhməramlıları Laçın dəhlizində də olacaq" - Deputat\n“Türkiyənin münaqişənin həllində rolu olduqca böyükdür”.\nBunu Türkiyə sülhməramlıların Azərbaycan ərazisinə yerləşdirilməsi ilə bağlı fikirlərini bölüşən deputat Müşfiq Cəfərov bildirib.\nDeputat vurğulayıb ki, nəhayət 30 ilə yaxın bir müddət sonra biz Türkiyənin diplomatik danışıqlarda iştirakını təmin edə bildik: ”11 noyabr Türkiyə ilə Rusiya arasında əldə olunan razılaşma bizim diplomatik uğurumuzdur. Bu anlaşmaya görə Türkiyə Silahlı Qüvvələri Qarabağ məsələsində işğaldan azad edilən ərazilərdə öz yerlərindən çıxmalı olan mülki şəxslər yerləşdikdən sonra, erməni tərəfinin hərəkətlərini izləmək üçün nəzarət məntəqələri və patrullar quracaq.\nTürkiyə Silahlı Qüvvələri atəşkəsin pozulması vəziyyətində Rusiyaya bunu bildirərək atəşkəsi pozan tərəfə qarşı istənilən tədbiri həyata keçirməyə tam olaraq hüquqludur. Ən vacibi isə Türkiyə sülhməramlı dəstəsi Laçın dəhlizindən nə girib-çıxdığını yoxlamağa tam olaraq hüquqludur”.\nDeputat vurğulayıb ki, hazırda geosiyasi vəziyyət xeyrimizədir: “Bir çox üstünlüklərimiz var, çalışıb bu üstünlükləri qorumalıyıq. Həmçinin müharibə vaxtında olduğu kimi xalq – dövlət birliyimizi qorumalıyıq. Çaşqınlıq yaradan, qaranlıq qalan məqamların açıqlamasını rəsmilərdən gözləməliyik. XXI əsrin reallığına görə dövlətimiz xalqımız üçün ən yaxşısını həyata keçirməyi bacardı”.\nDeputat Nəsib Məhəməliyev qeyd edib ki, Türkiyə ilə Rusiya arasında birgə nəzarət-monitorinq mərkəzinin yaradılması haqqında razılaşmanı müsbət addım kimi qiymətləndirir: “Hesab edirəm ki, Azərbaycan, Rusiya Prezidentləri və Ermənistan baş naziri arasında imzalanmış bəyannamənin şərtlərinin vaxtında icra olunmasında əhəmiyyəti böyük olacaqdır. Eyni zamanda erməni silahlı qüvvələri Azərbaycan ərazisindən çıxarıldıqdan sonra, qaçqınların, məcburi köçkünlərin öz evlərinə qayıtması prosesində və normal həyatın, ictimai-siyasi sabitliyin təmin olunmasında da Türkiyənin iştirakı olduqca vacibdir. Çünki qardaş ölkə mövcud reallıqlarda ehtimal olunan münaqişələrin həll olunmasında balanslayıcı, ədalətli mövqe tutacaqdır.\nRusiya ilə Türkiyənin bir çox regionlarda iş birliyi təcrübəsi olduğunu nəzərə alsaq, düşünürəm ki, tez bir zamanda, Qarabağda uzun müddətli sülhün bərqərar olması üçün birgə nəzarət-monitorinq məsələlırini icra etmələri işin xeyrinə olar”.


Klin Enema 60ml | Medicinae Doctor\nKlin Enema 60ml\nBirdəfəlik fosfatlı imalə\nVasitəsinin istifadəsi üçün təlimat\nTərkibi: Hər 60 ml daxildir:\nTəkəsaslı natrium fosfat U.S.P – 9,6 q\nİkiəsaslı natrium fosfat U.S.P – 3,6 q\nKöməkçi maddə: Natrium benzoat U.S.P, distillə olunmuş su B.Pq.s 60 ml\nHazır birdəfəlik istifadə üçün plastik balonda qablaşdırılmış 60 ml – lik şəffaf, iysiz və rəngsiz Kleen məhlulu olan rektal imalə\nKleen Enema imaləsi nəcisin yumşaldılmasında, qurd invaziyalarında, rektal müayinədən əvvəl bağırsağın təmizlənməsində, qarın boşluğunun rentgenoqrafiyasında, qarın boşluğuna və qasıq nahiyəsinə cərrahi müdaxilə zamanı istifadə olunur.\nTək və ikiəsaslı natrium fosfat duzlarının qarışığından alınmış məhlulun pH –ı bağırsağın selikli qişasını qıcıqlandırmır. Alınmış hipertonik maye bağırsağın mənfəzinə suyun toplanmasını təmin edərək nəcıs kütləsini yumşaldır. 2-5 dəqiqə müddətində ağrı hissi və spazm vermədən defekasiya aktı yaradır. Kleen Enema – nın tərkibindəki komponentlər parçalanmır və sorulmur.\nProseduranı aparmaq üçün insana vacib olan vəziyyət: sol tərəf üzrə uzanın və sağ ayağı diz oynağı səviyyəsində qatlayın, ya da diz oynağını döş istiqamətində yuxarı qatlanmış vəziyyətdə saxlayın üzünüzü və qarnınızı aşağı doğru əyin və eləcə də, əllər rahat vəziyyətdə olmalıdır. Hər iki vəziyyət ucluğun anal dəliyə yeridilməsinə şərait yaradır.\nProseduraya başlamamışdan əvvəl qoruyucu qapağı yağlanmış ucluqdan çıxarın. Səliqəli və ehmalca ucluğu yuxarıya istiqamətlənmiş şəkildə, göbək istiqamətində düz bağırsağa yeridin. Balonu bütün maye qurtarana qədər sıxın. Sonra ucluğu düz bağırsaqdan çıxarın.\nBalonun sıxılması və əməliyyatın başa çatdırılması: Onda bir az maye qala bilər, balonu axıra qədər boşaltmaq vacib deyil, belə ki, onda kicik miqdarda qalmış maye olur ki, bu da lazımi dozaya təsir etmir. Bu vəziyyəti o vaxta qədər saxlayın ki, bağırsağı boşaltmaq üçün tam hiss əmələ gəlsin (təqribən 2-5 dəqiqə).\nKleen Enema – nı düzgün və təhlükəsiz istifadə etmək üçün, təyinat tamamilə göstərişə uyğun olmalıdır. Tibb işçisi bilməlidir ki, Kleen Enema imaləsini yeridərkən ucluğu səliqəli və ehmalca göbək istiqamətində salmaq lazımdır.\nKleen Enema imaləsinin istifadəsi zamanı düz bağırsağın hissi innervasiya çatmamazlığı və bağırsağın deşilmə ehtimalı olduğuna görə ehtiyatla yeridilməlidir. Dozalanma qaydası:\nUşaqlarda: 2- 5 yaşarası uşaqlar yarım flakon və ya həkim tərəfindən təyin olunan doza,\n5-11 yaşarası uşaqlar 60 ml-lik bir flakon (dozaya uyğun olaraq) təyin olunur.\n2 yaşdan kiçik uşaqlara həkim təyinatı ilə istifadə etmək olar.\nYarım hissə flakonun hazırlanması: Qapaq burulub açılır, tıxac çıxarılır və flakondakı mayenin yarısı boşaldılır. Sonra qapaq yerinə qoyulur və istifadəsinə göstəriş haqqında məlumat oxunulur. Kleen Enema imaləsi yeridildikdən sonra 2- 5 dəqidə ərzində bağırsağın boşalmasını təmin edir.\nKleen Enema imaləsi yeridildikdən sonra 2-5 dəqiqə ərzində bağırsağın boşalmasını təmin edir.\n60 ml-lik plastik qablaşdırmada (birdəfəlik istifadə üçün)\nƏgər ürəkbulanma, qusma və qarında ağrı kimi simptomlar müşahidə olunursa, mayeni tibbi göstəriş olmadan istifadə etmək olmaz. Uşaqlardan qoruyun.\nUşaqlar üçün əlçatmaz yerdə , 15-30 0 C-də otaq şəraitində saxlayın


BTQ layihəsinin reallaşması Ermənistanda ciddi təşviş yaradıb\nBakı-Tiflis-Qars dəmir yolu layihəsinin reallaşması Ermənistanda ciddi təşviş yaradıb. Onun əhəmiyyətini vurğulayan erməni mətbuatı Azərbaycanın siyasi iradəsini yüksək qiymətləndirərək Ermənistanı vassal dövlət kimi xarakterizə edib. Jurnalist Sərkis Arçnuni öz məqaləsində bildirib ki, “Azərbaycan son illər Qarabağ məsələsində status-kvonu dəyişmək məqsədilə Ermənistanın təcridinə və regional mövqeyini zəiflətməyə yönəlmiş bütün real layihələri maliyyələşdirməyə hazırlığını sübut etdi. İrəvanın Moskvadan tam aslılığı isə ölkənin bir subyekt kimi məhvinə və xarici siyasətinin tənəzzülünə gətirib çıxarıb. Qarabağda status-kvonu saxlamaq siyasəti illüziya xarakteri daşıyır. Ermənistanın hazırkı iqtidarının yürütdüyü siyasət bu problemin uğurlu həllinə yenidən baxmağa ümid yeri qoymur və ölkənin regional təcridi real görünür”-deyə erməni jurnalist qeyd edib.\nBu gün: 24785\nBu ay: 493491


Zaqatalada hazırlanan bu maddənin bir litri 12000 avrodur!\nZaqatalanın Aşağı Tala kəndi ərazisində inşası başa çatdırılan “AzRose” MMC-nin qızılgül yağı istehsalı müəssisəsi gələn ildən etibarən məhsul istehsalına başlayacaq.\nAzadpress.az Fed.az-a istinadən xəbər verir ki,müəssisənin xammala olan tələbatını ödəmək məqsədilə ötən ilin oktyabr-noyabr aylarında Türkiyədən və Bolqarıstandan dəvət olunmuş mütəxəssislərin tövsiyələri əsasında rayonun Aşağı Tala kəndi ərazisində 82 hektarda “Dəməşq qızılgülü” və 25 hektarda “Lavanda” gülü növləri üzrə gül plantasiyaları salınıb. Plantasiyalarda Bolqarıstandan gətirilmiş tinglər əkilib. Bu plantasiyalardan ilkin mərhələdə təxminən 600 ton gül ləçəyinin toplanması nəzərdə tutulub.\nBu günlərdə həmin ərazidə daha 10 hektar sahədə “Lavanda” gülü plantasiyasının salınması işlərinə başlanılıb və gül əkini artıq başa çatıb. Yaxın günlərdə əlavə 68 hektar sahədə “Dəməşq qızılgülü” plantasiyasının salınmasına başlanılacaq.\nMüəssisənin aqronomu, Türkiyədən dəvət olunmuş mütəxəssis Metin Sökmən müsahibəsində görülən işlər barədə məlumat verib. Bildirib ki, keçən il əkilmiş “Dəməşq qızılgülü” kollarından 2018-ci ildə 100 tonadək qızılgül ləçəyinin toplanması proqnozlaşdırılır. Ondan 30-35 litr gül yağı istehsal etmək mümkün olacaq. Bundan əlavə, ötən il salınmış “Lavanda” gülü plantasiyasından isə gələn il 10 ton gül ləçəyinin yığılması gözlənilir. Həmin məhsuldan 200 litr gül yağının istehsalı planlaşdırılır. Müəssisədə istehsal olunacaq gül yağları “AzRose” adı ilə xarici bazarlara çıxarılacaq.\nXatırladaq ki, 2016-cı ildə dünya bazarında 1 litr qızılgül yağının qiyməti 10-12 min, 1 litr “Lavanda” yağının qiyməti isə 100-130 avro təşkil edib. Gül yağlarından müxtəlif ətriyyat, yuyucu, məişət və qida sənayesində geniş istifadə olunur.Türkiyəli mütəxəssisin dediyinə görə, gül plantasiyalarının salınması işinə hər gün 50-60, bəzi günlərdə isə 100 nəfərədək yerli işçi qüvvəsi cəlb edilir.Azadpress.az


Pakistanın keçmiş baş naziri Nawaz Sharif məhkəmədə dindirilib\n2022, 30 İyun, Cümə axşamı, Bakı vaxtı 08:30\nPakistanın keçmiş baş naziri Navaz Sharif korrupsiya ittihamı ilə məhkəmə qarşısına çıxıb.\nPakistanın Ali Məhkəməsi iyulun 28-də Nawaz Sharifi vəzifədən kənarlaşdırıb və bu, o vaxtdan bu yana onun məhkəmədə ilk çıxışıdır.\nSharifin məhkəməsi, o Londondan döndükdən bir gün sonra keçirilib.\nHazırda baş nazirin həyat yoldaşı Londonda müalicə olunur.\nOnun tərəfdarları məhkəmə binasının ətrafına toplaşıb, ona dəstək şüarları səsləndiriblər.\nMəhkəmə həmçinin keçmiş baş nazirin iki oğlu, qızı və kürəkənini gələn həftə məhkəməyə çağırıb.\nOktyabrın 2-də Sharif-ə qarşı ittiham irəli sürüləcəyi gözlənilir.\nSharif və ailəsi pulyuma əməliyyatı və Londonda mülk almaqda ittiham olunur.\nAmma onun tərəfdarları hesab edir ki, baş nazirin hakimiyyətdən getməsinin arxasında hərbçilər durur.\nMülki hakimiyyətin tərəfdarı olan Sharif-in hərbçilərlə münasibətləri pisdir.


Palitra qəzetiAğdam icması yol qəzaları problemi ilə mübarizəyə cəlb olunur\nAğdam icması yol qəzaları problemi ilə mübarizəyə cəlb olunur\nTarix: 04.08.2015 | Saat: 18:01:00 | E-mail | Çapa göndər\nQaçqın və Məcburi Köçkün Gənclər Təşkilatının, Regional Gender Mərkəzinin, “Ümid” Sosial İnkişafa Dəstək İctimai Birliyinin və Ağdam məcburi köçkünləri ilə yaxından işləyən digər qurumların fəal iştirakı ilə “Həyat” Beynəlxalq Humanitar Təşkilatı tərəfindən yol təhlükəsizliyi və yol mədəniyyəti mövzusunda tədbir keçirildi. Tədbir Azərbaycan Respublikasının Prezidenti yanında QHT-lərə Dövlət Dəstəyi Şurasının maliyyə dəstəyi ilə icra olunan “Yol təhlükəsizliyinin və yol mədəniyyətinin artırılması istiqamətində tədbirlərin təşkili” layihəsi çərçivəsində təşkil olunmuşdur.\nQaçqın Qadın və Gənclər Mərkəzində təşkil edilmiş tədbiri giriş sözü ilə açan “Həyat” Beynəlxalq Humanitar Təşkilatının sədri, layihə rəhbəri Azər Allahverənov qeyd etdi ki, yol təhlükəsizliyi mövzusu kifayət qədər aktual bir mövzudur və günü-gündən artan yol qəzalarının statistikası bu fikrin bariz təsdiqidir. Məhz bu səbəbdən “Həyat” təşkilatı yol təhlükəsizliyi istiqamətində layihə və proqramların həyata keçirilməsinə xüsusi əhəmiyyət verir. 2010-cu ildən bu istiqamətdə çoxsaylı layihə icra etməyə müvəffəq olmuş “Həyat” təşkilatı bu sahədə böyük təcrübə qazana bilmişdir. Müxtəlif müəssisə və təşkilatlarda təşkil olunan maarifləndirmə və məlumatlandırma kampaniyaları həmin təcrübə zamanı qazanılmış biliyə, əldə olunmuş nəticələrə əsaslanır. Layihənin eksperti Fəridə Süleymanova təhsil müəssisələrində yol hərəkəti qaydalarının tədrisinin xüsusiyyətləri barədə danışdı və bu kimi fəaliyyətləri məktəblərin aşağı siniflərindən başlanılmasının vacibliyini qeyd etdi.\nQaçqın və Məcburi Köçkün Gənclər Təşkilatının nümayəndəsi, 149 saylı Ağdam rayon məktəbinin direktor müavini Xəzəngül Mövsümova təmsil etdiyi tədris müəssisəsinin, Ağdam icmalarının yerləşdiyi ərazilərdən həqiqətən təhlükəli yolların keçdiyini bildirdi və məhz məktəb rəhbərliyinin müraciəti əsasında uşaqlara təhlükə yaradan həmin məsələnin bir qisminin həll edildiyini qeyd etdi. Bununla yanaşı çıxışçı tərəfindən o da vurğulandı ki, uşaq tədrisinə cəlb olunmuş müəllimlər bütün imkanlardan istifadə etməli və uşaqlara yol hərəkəti qaydalarını öyrətməyə çalışmalıdırlar.\nRegional Gender Mərkəzinin sədri Şərqiyyə Dadaşova yol hərəkəti qaydalarının məhz bölgələrdə pozulduğunun geniş miqyas aldığını vurğuladı və Ağdam rayonu ərazisində baş vermiş real hadisələr zamanı yol hərəkəti iştirakçılarının qayda pozuntuları barədə danışdı. Ş.Dadaşova təəssüf hissi ilə qeyd etdi ki, bölgələrdə, yol kənarında yerləşən icmalarda baş verən qayda pozuntularında çox zaman valideynlərin də böyük günahı olur. Yetkinlik yaşına çatmayan uşağa nəqliyyat vasitəsinin verilməsi, hansısa tapşırıqla uzaq məsafəyə göndərilməsi, yol qırağında diqqətdən kənar uşağın təhlükə altında qalması məsuliyyətsiz valideynlərin buraxdığı səhvlərdir ki, bu səbəbdən həmin kateqoriyadan olan insanlarla daima maarifləndirmə və məlumatlandırma işləri aparılmalıdır.\nTədbirdə iştirak edən digər iştirakçılar da yol təhlükəsizliyinin təmin olunmasının və yol mədəniyyətinin artırılmasının vacibliyini qeyd etdilər və təklif etdilər ki, bu sahədə zəruri hesab olunan məsələlərin təbliğinin miqyası və əhatə dairəsi bir qədər də genişləndirilməlidir.


Dəyanət Osmanlının lirikasını ədəbiyyatşünaslığın ümumi meyarları ilə təhlil etmək çətin olsa da, şairin şeirlərini formal olaraq mövzu əhatəsinə görə sistemləşdirmək mümkündür. Belə ki, türkçülük, turançılıq məfkurəsi onun poeziyasında əsas motivlərdən biridir:\nTürk olmaq çox çəkilməz bir dərddi\nTanrı dərdi türkə görə yaratmış.\nVə şah tacından şərəflidi\nTürk adını savunmaq...\nBu misraların sözünə qüvvət olaraq əlavə edə bilərik ki, “Türkdən qorxurlar çünki zəfər alın yazısıdı türklərin”. Şair bu hökmündə özünə arxayındır. Yəni türkün zəfər çalması sadəcə alın yazısı olduğuna görə həyata keçmir, ortada min illərin faktları, sübutları vardır. Gerçəklikləri bilən şair özünə inamda daha qətiyyətli olur: “Çarəsizliyin başı üstə qosqoca türk bayrağı, surətini görüncə adamın sözü dilində, dili ağzında titrər al-qumaş kimi”. Bu misralara sondan önə doğru şərh vermək daha məqbul olar. “Al-qumaş kimi” təşbehi əslində al, yəni qırmızı rəngdə olan türk bayrağının qumaşdan olmasına işarədir. Və rənglərin paralelliyi: dilin və bayrağın al rəngdə olması. Eyni zamanda titrəmək felinin hər iki tərəfi özünə bağlaması gözdən yayınmır. Titrəmək felindən əvvəl dil və söz, sonra isə al-qumaş sözünün işlədilməsi, bir sözlə iki anlayışın arasında qurulmuş məntiqi bağdır. Bütün bunlardan sonra hadisənin baş vermə anı yada düşür. Yəni dilində sözünün, ağzında dilinin titrəməsi türk bayrağının surətini gördüyün zaman baş verər. Misraların ümumi əlaqəsindən belə başa düşmək olur ki, titrətməyə düşən başqalarına qarşı haqsızlıq etmiş tərəfdir. Bu haqsızlıq o qədər irəli yeriyib ki, məzlumun çarəsizliyi ilə nəticələnib. Ən əsası odur ki, çarəsizliyin çarəsi türk bayrağının özünü yetirməsindədir. Qosqoca türk bayrağı çarəsizliyə yardım əli uzadırsa, o zaman bu çarəsizliyi yaradanların aqibəti dili ağzında titrəməkdən başqa heç nə ola bilməz. Bənzər fikirlərə şairin başqa şeirlərində də rast gəlirik:\nQiyamətin döşündən basıb,\nTanrı dağlarına çıxan mələk səs\ntürkün ən qoca nəğməsi,\nvətən haqqında azadlıq duası.\nƏn qanlı savaşı türkün məzar daşıymış.\nBu misralarda sanki türk tarixinin bir ümumiləşdirilməsi nəzərə çarpır:\n- türkün səsinin Tanrı dağlarından gəlməsi\n- vətən haqqında azadlıq duasının türkün ən qoca nəğməsi olması\n- türkün ən qanlı savaşının onun məzar daşı olması\nTanrı dağları ilə bağlılıq türkün ən qədim tarixinə aiddir. Vətənin azadlıq nəğməsini oxuyaraq böyük türk imperiyalarının qurulması dövrü orta əsrləri əhatə edir. Savaşa başladısa, məzar daşına çevrilməyi gözə alaraq vətənini xilas etməsi isə müasir türk tarixində olmuş hadisələrdir. Belə ki, XX əsrin əvvəllərində Çanaqqala zəfərindən keçərək özünə Cümhuriyyət qurmuş Türkiyə ilə yanaşı, XXI əsrin əvvəllərində öz torpaqlarını qəsbkar düşməndən azad etmiş Azərbaycanın gerçəklikləri buna misaldır.\nTürkçülük mövzusundan əlavə diqqəti çəkən əsas cəhətlərdən biri də Dəyanət Osmanlının yaratdığı obrazlardır. Məsələn, Dəyanət Osmanlının şeirlərində gecənin öz aləmi var. Şairin yaradıcılığından gecə özünəməxsus keçir. Biz gecəni gah şairin üşüdüyü günün fotosundan, gah da saçlarının qoxusu hopmuş sözlərindən keçərkən görürük. “Külək isə bütün canlıların ahıdır”. Özü cansız kimi qəbul olunmuş küləyin canlıların ahı olaraq obrazlaşdırılması təkrarsızdır. Yaxud da şairin ittiham etdiyi başqa obyektlərə baxaq: arılar və quşlar obrazlarına:\nArılar baharı daşıdı çiçəklərdən,\ngöyümüzün havasını quşlar apardı.\nArılarla quşlar adamlardan öncə\nyaşayıb tükətdi sevgiləri.\nÖncə arıların çiçəklərdən baharı daşıması, sonra isə quşların göyün havasını aparması şikayət təsiri bağışlayır. Lakin məlum olanda ki, onların bu hərəkətləri məhz sevgidən imiş o zaman ittihamçı mövqeyindən geri çəkilirsən. Onların sevgini tükətməkdə ittiham olunmasının əsl səbəbini sevgilərinə tamamilə sahib çıxmaları ilə əlaqələndirirsən. Bütöv sevgi daşıyıcıları olduğu üçün haqq verirsən və əslində adamların onlardan nümunə götürməli olduğu qənaətinə gəlirsən. Arılar və quşlar kimi obrazlarla yanaşı, şairin mücərrəd isimlərdən yaratdığı obrazlar da orijinal alınır. Məsələn: sevinc və tənhalıq ismi.\nbir-birini bağışlayıb, bir-birinə sarıldı.\nÖncə bu iki obraz tamamilə fərqli biçimdə gözə dəyir. Hansı sevinc? – ayrılıqdan sonrakı. Hansı tənhalıq? – sevginin yasından çıxmış. Bəli, ilk baxışdan hərəsinin öz bədii təyini olan, hətta bir-birini bağışlayan, bir-birinə sarılan ayrı-ayrı obrazlar. Amma cümlənin başlanğıcındakı suala qayıdaq. Bildinmi? Əslində bilməli olduğumuz budur; nələrin olduğu. Onu bilmək üçün cümlədəki “sənin və mənim” şəxs əvəzliklərinin işlənmə yerinə baxaq. Sənin sevincin və mənim tənhalığım üçüncü növ təyini söz birləşmələri öz aralarına girmiş təyinəbənzər ifadələri (ayrılıqdan sonrakı və sevginin yasından çıxmış) aradan götürür. Yerdə belə bir qrammatik cümlə qalır: Sənin ayrılıqdan sonrakı sevincin mənim sevginin yasından çıxmış tənhalığımdır. Artıq obzarlar arasında bərabərlik, yəni birləşmək işarəsi qoymaq olar. Bir mübtəda və bir xəbərdən ibarət olan sadə cümlə.\nDəyanət Osmanlı da digər şairlərimiz kimi vətənimizin məhkum edildiyi bəlalara biganə qalmamış, müharibə və onun fəsadlarına əsərlərində yer ayırmışdır. Nümunələrə baxaq:\nNəmli divardan yer kürəsi asılıb,\nsavaşa həsrət torpaqlar\nBu qanın rəsmidi, dostum,\nseyr edənlər görməz.\nMisralar arasında seyrə dalarkən gözdən yayına bilən qəribə bir bağ var. Əvvəl yer kürəsinin asıldığı divarın nəmli olduğundan xəbərdar oluruq. Ardınca bunun səbəbi bəlli olur. Savaşa həsrət torpaqların istəyinə çatması qan bahasına başa gəlir. İlk baxışdan diqqətdən yayınan odur ki, divara qan çilənməyib, o qədər qan axıdılıb ki, divar bundan nəm tutub. Şair “seyr edənlər görməz” - deyəndə əslində buna eyham vurub.\nUlu suların xatirində\nulu yurdun sonuncu ocaq yerləri.\nUlu bir ağacın doqquz budağı,\nulu göyün doqquz işığı\nvə qaziliyin haqqına\nyaşanmış ömrün sümükləri.\nSu və ocaq. İkisi bir arada ola bilməyən nəsnələr. Adi hallarda su ocağın ocağını söndürər, ondan əsər-əlamət qoymaz. Lakin o boyda ulu yurddan ulu suların yaddaşında ancaq sonuncu ocaq yerlərinin qalması suyun rəhmə gəlib ocağa yaxşılıq etməsi demək deyil, yadda saxlamağa başqa heç nəyin olmamasının nəticəsidir. Nümunədə nöqtədən sonrakı həmcins təyinli cümləyə belə şərh vermək olar. Ömrün sümükləri(dir) ismi xəbərinin hansı təyinləri olduğuna diqqət edək. Hansı ömrün sümükləri? - ulu bir ağacın doqquz budağı olan, hansı ömrün sümükləri? - ulu göyün doqquz işığı olan və hansı ömrün sümükləri? - qaziliyin haqqına yaşanmış. Təyinlərdən və xəbərdən ibarət olan bu cümləni söz birləşməsi kimi də təsəvvür etmək olar: Ömrün ulu bir ağacın doqquz budağı, ulu göyün doqquz işığı və qaziliyin haqqına yaşanmış sümükləri – üçüncü növ təyini söz birləşməsi. Qaldı ömrün bu sümükləri ilə ulu suların xatirində qalmış ulu yurdun sonuncu ocaq yerləri arasındakı əlaqəni tapmaq. Bu əlaqədə yalnız qazilərin yox, şəhidlərin də olduğunu görürük:\nHəyat bizim könüllü əzabımız.\nƏsir anaların qanadlarının altı\nən azad vətən torpağı.\nO əziz azadlığa şəhidliyimiz halal.\nKönüllü olaraq əzab çəkməyə razı olduğumuz həyatda ən azad vətən torpağının əsir anaların qanadlarının altı olduğunu dərk etmək çox ağrıdıcıdır. Şairin fikrincə həyatda könüllü olaraq əzab çəkməkdənsə, həmin əziz azadlıq uğrunda şəhidlik daha halaldır. Əsir ana və azad vətən torpağı təzad yaratsa da, birinin xilası o birinin xilasına bərabərdir. Buna görə də şair “əziz azadlıq” sözlərini həm ananın, həm vətənin azadlığına aid edir. Bəzən isə özünə də müəmmalı qalan hisslər yaşayır:\nQara taleli torpağın\nuğrunda şəhid olanla,\nonu məzarlığa çevirənin\nbir günün ortamındayam.\nŞərh verdiyimiz nümunələr ümumi müharibə və şəhidlik haqqında olsa da, konkret şairin öz vətəninə də aiddir. Bununla belə yeri gələndə şairin daha konkret hadisələrə münasibətini görmüş oluruq:\nHər axşam bu nimdaş küçədə\nTelefon köşkünün rəngi\n20 Yanvarın qara qanıtək\nQırmızı günləri yada salır.\nİlk baxışdan hədəfin yalnız küçədəki bir telefon köşkü olduğu düşünülə bilər. Amma maraqlısı budur ki, müqayisə üçün niyə məhz 20 Yanvar xatırlanır. Çünki o günü unutmaq olmaz, qarşımıza çıxan hər bir ağrılı tale o günü yaddan çıxmağa qoymur, özündən asılı olmayaraq beynində paralellər aparırsan. Unudulması mümkün olmayan faciələrdən biri də erməni işğalçılarının xalqımıza yaşatdığı faciələrdir:\nAdsız məzarlığa dönür torpağı,\ncameləri ilan-çayan oylağı,\ngümbül-gümbül qan damcılar dodağı,\nəsir düşən körpəmizdən utanaq.\nDəyanət Osmanlının həyat haqqındakı qənaətlərinə nümunə olaraq bir neçə misrasına baxa bilərik:\nbir koldibi bahar, bir ağac kölgəsi\nyetdi gün görməyimə.\nÖmrün biradamlıq olması maraqlı tapıntıdır. Qeyri-həmcins təyinlərin yaratdığı “bir adamlıq uğursuz” bədii təyini ömürdən gileylənmək üçün artıqlaması ilə yetir. Həmişə daha gözəl tərəfləri ilə digər fəsillərə nümünə çəkdiyimiz bahara aid edilmiş koldibi epiteti bənzərsizir. Ağac kölgəsi və gün görmək birləşmələri arasında ilk baxışda gizlənən bir təzad var: kölgə və gün. Düzdür, nümunədə gün görmək frazemi məcazi mənada işlənib, amma onu əvvəlki sətirlə müqayisə edəndə istər-istəməz gün sözünün günəş mənasını da verdiyini görürük. Bu şeirdə bir ağac kölgəsinin bir insan ömrünə yetərli olmasını görürüksə, başqa şeirdə kölgəsiz ağacın acı taleyi ilə qarşılaşırıq.\nulduz-ulduz titrəyir göy üzü.\nürəyim kimi sızlar\nİlk misralardan bəlli olur ki, ağacın kölgəsiz qalmasına səbəb zülmətin qorxusu, məkan isə yol ayrıcıdır. Göy üzünün ulduz-ulduz titrəməsi isə bir metafora olaraq cəlbedicidir, bu, ulduzların sayrışmağına tamam başqa gözlə baxışdır. Belə bir gecədə ağacın kölgəsiz qalması ürəyin sızıldamasına bənzədilir. Ürək yol ayrıcında və ya seçim qarşısında qalmağa məhkum ediləndə necə sızlayırsa, ağaclar da zülmətin qorxusundan kölgəsiz qalanda o cür sızlayır.\n“Bu qədər düşünməkmi olar ağlımdan çıxırsan, unuduram səni tamam, özünü yetir” - Fasiləsiz düşündüyün birinin ağlından çıxacağının qorxusunu yaşamaq, unutmaq təhlükəsindən xilas olmaq üçün imdad diləmək heyrətamiz şəkildə ifadə olunub. Son qərar isə çox qətiyyətlidir: özünü yetir. Bu çağırış əslində köməyə səsləniş deyil, bu, birliyə çağırışdır. Yəni sənsizlikdə səni bu qədər düşünürəmsə, bir də səninlə olanda səni nə qədər düşündüyümə şahid ol.\n“Sənə məktublar yazıram ayrılıq qorxusundan. İnanma, nə də gözləmə” məktubların yazıldığı əvvəlcə etiraf olunur, sonra isə öz tərəddüdünün qarşı tərəfə də sirayət etməsinə cəhd edilir. Bu tərəddüdlər nəyə əsaslanır? – deyə soruşsaq, cavabımız ayrılıq qorxusu olacaq. Misradakı “ayrılıq qorxusundan” birləşməsi səbəb zərfliyidir, yəni məktub yazmağımın səbəbi ayrılıqdan qorxmağımdır. Digər tərəfdən “ayrılıq qorxusundan” birləşməsini tamamlıq kimi də qəbul etmək olur. Nədən yazıram, yazdığım hansı mövzudadır? Başqa şeirində isə oxuyuruq: “Eşqinə gedirdim, yıxıldım, qəzaya düşdüm, duymadın. Qar üstündə qızıl qanım”. Şair hadisənin baş vermə məkanını qeyd etməklə, həm də baş vermə zamanını çatdırmış olur. Məlum olur ki, hadisələr qışda cərəyan edib. Hətta yıxılmağın səbəbini də təxmin etmək olur ki, buzda şürüşüb. Məkan, zaman və səbəb birlikdə məqsədə xidmət edir, o da eşqinə getməkdir. Maneələr məqsədə çatmağa əngəl olmaqla yanaşı, sənin bundan xəbərdar olmağına da əngəl olur.\nBir qəlb yanğısı ilə xatırlayırdı cavanlığını...\nŞöhrətin bir addımlığında itirmişdi var yoxunu.\ntablolarının müəlliflik haqqını.\nBu misralar isə böyük bir romanda təsvir edilə biləcək hadisələri ən qısa zaman kəsiyində göz önündə canlandırır. Lirik qəhrəman cavanlığını xatırlayır, lakin qəlb yanğısı ilə. Əvvəl nəticə ilə tanış oluruq: şöhrətin bir addımlığında var-yoxunu itirib. Səbəb daha üzücüdür: öz tablolarının müəlliflik hüququnu kazinolarda uduzmaq qədər üzücü. Beləliklə, məlum olur ki, söhbət səhlənkarlığına qurban getmiş rəssamdan gedir. İstər-istəməz yada Drayzerin “Dahi”si düşür. XIX əsrdə yazılmış irihəcmli roman və XXI əsrdə yazılmış kiçik həcmli şeir. Zaman və forma dəyişib, dəyişməyən isə taleyin acımasız oyunlarıdır. Bir də taleyə öz acımasızlığını ölümsüz etməkdə yardımçı olanlar:\nKor quyunun dibindən\nhaqqın ac gözü baxır.\nDustaq məmur evindən\nVətən sərvəti çıxır.


İncə və ya əzələli bədənlərdənmi xoşlanırsınız? Bəlkə də balıq ətli. Yaxşı, gənclərmi sizi çəkir, orta yaşlılarmı? Zənginliyəmi yoxsa sədaqətəmi daha çox dəyər verirsiniz?\nSizin üçün ideal qadın ya da kişi necə olmalı? ABŞ lı elm adamlarının etdiyi qlobal bir araşdırma ər və ya arvad seçimində nələrə diqqət etidiyimizi təyin etdi.\nBu problemin dünya səviyyəsində verilən tək cavabı var: Gözəllik! Kişilər üçün ideal qadın demək birinci dərəcədə gözəl qadın deməkdir. Təbii gözəllik nisbi bir anlayış olduğu; adamdan - adama, mədəniyyətdən - mədəniyyətə dəyişdiyi üçün "gözəllik" faktının çərçivəsi də genişləyir. Mədəni dəyərlər və trendler gözəlliyi təyin etmədə faktor. Məsələn Şərq kişiləri üçün sallanan döş bir ehtiraskən, Avstraliyadakı Aborjinler toppuş qadınları daha cazibədar bilir.\nKişilərin qadında axtardıqları saç rəngi və stili mövzusundakı seçimləri isə haradasa uşaqlıqlarına qədər enə bilir. Uşaqlıq dövründə yaşanan müsbət bir təcrübə, yetkinlikdəki bəyənmələrə istiqamət verir.\nÇirkinliksə, dünyanın harasında olursa olsun ön mühakimə gətirib çıxarır.\nKişilər üçün ideal qadında olması lazım olan ikinci əhəmiyyətli meyar sədaqət. Dünya daxilində kişilərin ortaq arzusu bakirə bir qadını yoldaş olaraq seçməkdir. Ancaq əlaqələrdə məhdudlaşdırıcı rol boynuna götürən bekaret gözləməsi hər cəmiyyətin yüksələn dəyəri deyil. Məsələn Almaniyada və İsveçdə qadınlar üçün cinsi təcrübəsizlik yoldaş tapmada əhəmiyyətli bir dezavantaj. Araşdırma qrupundan David Buss,"Genelde bir çox cəmiyyətdə bakirəliyə əhəmiyyət verilər. Almaniya və İsveçdədirsə tam tərsi bir şəkildə əhəmiyyət verir" deyir.\nYaş mövzusunda etibar edilən ümumi qanı, qadının kişidən daha gənc olması lazım olduğu... Araşdırma bu istiqamətdə nəticəyə işarə etsə də bu vəziyyət dəyişənlik göstərə bilir. Bilindiyi üzrə kişinin gənc xanıma yönəlməsi, təkamül baxımından sağlam balaların dünyaya gələ bilməsi üçün əhəmiyyətlidir.\nGözəllik, sədaqət və yaş meyarlarının xaricində ideal qadında axtarılan digər xüsusiyyətlər də bunlar: Fiziki uyğunluq, ədəb, dürüstlük, zəka və yumor... Bəzi mədəniyyətlərdə iqtisadi vəziyyət də əhəmiyyətli bir ölçü. Əslinə baxılsa pul və ictimai hal, kişinin də qadında axtardığı bir meyar olma yolunda sürətlə irəliləyir.\nTarix: 10.01.2015 / 12:57 Müəllif: Aziza Baxılıb: 83\tBölmə: Qadın dünyası\nXəşil cesaretli olmaq haqqinda esse Polisler Incimesinsadece Anektoddu Stil Səhvləri Nusret Kesemenli Seirleri yuxuda goyercin gormek sinir damar xesteliyinin mualicesi tebieti nece qoruyaq esse Menali Cumleler Heyecan qorxu narahatliq 8 meslehet Sosial səviyyənizi ölçün TEST yanan ulduzlarabenzedirem seni ntim rənginiz hansıdır Musiqili xaş film 1984 Kapitan Qrantın uşaqları roman Bittigi perdenin amılması toy gecesi yuxuda semeni gormek kamaz gormek yuxuda Dayanırım Yuxuda inek gormek nebi xezri seirleri Eflatun Qubadov wikipedya Güllələnmə təxirə salınır film 2003 Tesadüfen allergiya aid derman Azərbaycan arxeologiyası Daş dövrü kitabı Bawa Ərik Yağı İlə Dırnaq Baxımı Bir gün Molla Nəsrəddin yolda gedərkən Qucaqlaşmağın inanılmaz faydaları Hansı psixoloji tipə məxsussan Qoşa ürək pirojnaları Burcunuze gore nece ana olacaqinizi bilirsizmi Qəbrin insana sözü İDARƏ iş yeri Dahilərin ikinci peşəsi Məlik Məhəmməd Səid Rüstəmov azerbaycanin duneni bugunu boyuk seherde seks döşun boyumesi İlyas Tapdıq rumi kitabə Məzara suyunun Çəyirtkə Bakmak Santa


İqtisadçıdan Palataya tövsiyə - GİROV VƏ RÜSUMLAR YÜKSƏKDİR | marja.az\nİqtisadçıdan Palataya tövsiyə - GİROV VƏ RÜSUMLAR YÜKSƏKDİR\n2016-ci ilin əvvəllərində qapadılan valyutadəyişmə məntəqələrinin fəaliyyətə başlanması ilə bağlı qanunverici aktın qəbul edilməsindən 1 il və eləcə də bu məntəqələrin işləmə mexanizmlərinin müəyyənləşdirilməsindən yarım ildən çox zaman keçməsinə baxmayaraq hələ də valyuta satışı ilə yalnız banklar məşğul olur. Səbəb nədir?\nBununla bağlı tanınmış iqtisadçı Vüqar Bayramov "Facebook" səhifəsində yazıb ki, əvvəlla, 2016-cı ildə qeyd etdiyimiz kimi, bütün valyuta dəyişmə məntəqələrinin bağlanması düzgün addım deyildi:\n"Sadəcə bir faktı qeyd etmək lazımdır ki, bu məntəqələrin o zaman bağlanması 6 min iş yerinin qapanmasına səbəb oldu. İkincisi, valyutadəyişmə məntəqələrinin yenidən formalaşmamasının əsas səbəbi bu obyektlərin yaradılması üçün tələb olunan depozitin məbləğinin kifayət qədər böyük olmasıdır. Belə ki, valyuta dəyişmə məntəqəsiyaratmaq üçün girova ehtiyac var. Lisenziya almaq üçün girov vəsaitinin məbləği məntəqənin yerləşdiyi yerdən asılı olaraq dəyişir. Əgər məntəqə Bakıda fəaliyyət göstərəcəksə, o zaman 50 000 manat və 50 000 dollar girova ehtiyac olacaq. Abşeron rayonunda, Sumqayıt və Gəncə şəhərlərində valyuta dəyişmə məntəqələrinə sahib olmaq istəyənlər 25 000 manat və 25 000 dollar ödəməli olacaq. Digər bölgələrdə bu işi həyata keçirmək istəyənlər isə girov formasında 10 000 manat və 10 000 dollar ödəməlidirlər. Əvvəllər də qeyd etdiyimiz kimi, belə yüksək depozit rəqəminin necə hesablandığı aydın deyil.\nEyni zamanda, valyuta dəyişmə məntəqəsinin açılması üçün 500 manat da dövlət rüsumu tələb olunur. Halbuki, bu prosesə kiçik və orta sahibkarlar cəlb edilməlidir və onların da belə böyük məbləğdə vəsaiti passivləşdirməsi yəni, istifadə edə bilməməsi anlaşılan deyil.\nÜçüncüsu, valyutadəyişmə məntəqələrinin fəaliyyəti üçün təklif edilən yerlər də sahibkarlar üçün heç də münasib olmadır. Mövcud qaydalar çərçivəsində tələblər kifayət qədər ağır olduğu üçün sahibkarlar tərəfindən bəzi hallarda belə yerlərin tapılması ilə bağlı çətinliklər yaranır. Bu da təbii ki, valyutadəyişmə məntəqələrinin açılmasını uzadır. Təbii ki, məntəqələrin açılmasını gecikdirən digər əhəmiyyətli məqam valyuta bazarında aktivliyin aşağı olmasıdır.\nBütövlükdə valyuta bazarında əvvəlki dövrdən fərqli olaraq məzənnənin demək olar ki, dəyişməməsidir. Bu hal isə valyutadəyişməsi ilə məşğul olanlar üçün rentabelliyi azaldıb. Lakin bütün hallarda valyutadəyişmə məntəqələrinin fəaliyyətinin bərpasına ehtiyac var. Bu məntəqələrin bərpa edilməsi valyuta bazarında rəqabətin formalaşması üçün vacibdir.\nEyni zamanda məntəqələrin fəaliyyətinin bərpası şənbə-bazar, bayram günlərində yerli və xarici qonaqların valyuta dəyişmək imkanlarının yaranması baxımından da önəmlidir. Valyutadəyişmə məntəqələrinin fəaliyyəti bərpa edilərsə, alış-satış kursu arasındakı fərq daha da azalar.\nValyutadəyişmə məntəqələrinin fəaliyyətə başlaması üçün nələrin edilməsinə ehtiyac var? Əvvəlla, valyutadəyişmə məntəqəsinin yaradılması üçün yalnız dövlət rüsumunun tələb olunması və depozit məbləğinin ləğv edilməsi məqsədə uyğundur. Depozitin tamamən ləğv edilməsinə ehiyac var. İkincisi, valyuta dəyişmə məntəqələrinin formalaşması nexanizmlərinin yumşaldılmasına və xüsusən də yer, sahə və digər texniki kriteriyalar üzrə daha yüngül şərtlərin tətbiqinə ehtiyac var. Üçüncüsü, xarici valyutanın alqı-satqısının daha da liberlaşması vacibdir".\nƏlavə edək ki, Palatadan dəfələrlə bildirilib ki, gecikmənin səbəbi bu məntəqələrin fəaliyyətini tənzimləyən hüquqi aktlarının bir hissəsinin qüvvəyə minməməsidir. Bu sənədlər qüvvəyə mindikdən sonra belə məntəqələrin açılması üçün müraciətlərin qəbulu və onlara lisenziyaların verilməsinə başlanacaq.


“Şərurspor” “Bakı”nın bazasına sığınacaq » Football-plus.az\n11 dek 13:58divizion, manset\nBirinci divizionda ilk dövrə başa çatandan sonra iddialı klubların qış planlarını öyrənmişdik. Yalnız PFL prezidenti Ramin Musayevin himayədarlıq etdiyi "Mil-Muğan”la əlaqə saxlaya bilməmişdik. Bu dəfə də İmişli təmsilçisindən heç kimlə danışmaq mümkün olmadı. Odu ki, aşağı dəstənin ortababları və autsayderlərinin fasilə planları ilə sizi tanış edirik.\nRüfət Quliyev, "Ağsu”nun baş məşqçisi: "Hazırda komanda istirahətdədi. İstirahət yanvarın 3-4-nə kimi davam edəcək. Həmin vaxt hazırlıqlara start verəcəyik. Hələ ki komandaya gələn və komandadan gedən futbolçular yoxdu. Dövrələrarası hazırlığı ənənəvi olaraq doğma rayonumuzda keçəcəyik. Ağsuda bizim üçün hər cür şərait yaradılıb. Buna görə rəhbərliyə təşəkkür edirik. Çalışacağıq ki, Bakıda və başqa şəhərlərdə bəzi komandalarla yoxlama oyunları keçirək. 3 yoxlama matçında gücümüzü sınamağı planlaşdırmışıq. Rəqiblərin kimliyi isə hələlik bəlli deyil”.\nƏfqan Talıbov, "Şərurspor”un baş məşqçisi: "Qış planlarımız artıq hazırdı. Birinci divizionda yenidən "6+5” limiti tətbiq olundu. Planlarımızı da buna uyğun qurmağa məcbur olduq. Bütün komandalar buna uyğun oyunçular axtarmalıdı. Komandamızdan üç təcrübəli oyunçu gedib. Bunlar müdafiəçi Rəşad Orucov, yarımmüdafiəçi Aslan Hüseynov və hücumçu Fərmayıl Əliyevdi. Çempionatın ikinci dövrəsi fevralın 1-də başlayır. Vaxt çox deyil. Ona görə də hazırlıqlara dekabrın 12-dən başlamağı lazım bildik. Böyük fasiləyə ehtiyac yoxdu. Əks halda uşaqlar idman formasından uzaq düşəcəklər. Dediyim tarixdən "Bakı”nın bazasında məşqlərə başlayacağıq. Bu müddət ərzində iki yoldaşlıq oyunu keçirəcəyik. Bu görüşlərdən biri hazırda həvəskarlar liqasında oynayan "Bakı”ya qarşı olacaq. Onlar gənclərdən ibarət yaxşı komanda formalaşdırıblar. Digər matçda isə premyer-liqada mübarizə aparan komandaların əvəzedici heyətlərindən biri ilə qarşılaşmaq istəyirik. Birinci dövrənin son 3 oyununda qalib gəldik. Bu, komandada yüksək əhval-ruhiyyə, inam yaratdı. Cədvələ baxsaq, ikinci dövrədə bir çox komandalarla evdə oynayacağıq. Bu da bizim xeyrimizədi. Çalışacağıq ki, daha uğurlu çıxış edək və mövsümü mükafatçılar sırasında başa vuraq”.\nElbrus İsmayılov, "Energetik”in vitse-prezidenti: "Birinci dövrə bitən kimi uşaqları istirahətə buraxdıq. Rəhbərlik səviyyəsində iclas oldu. Qərara aldıq ki, bu ayın 25-dən sonra yenidən komandanı yığaq. Təlim-məşq toplanışımızı elə rayonda keçirəcəyik. Başqa imkanımız yoxdu. Bildiyiniz kimi, aşağı dəstədə limit də dəyişdi. Buna baxmayaraq, komandada bu limitə uyğun futbolçular var. Yəni bizim üçün hansısa çətinlik yaranmayıb. İkinci yarıda əsas məqsədimiz sonuncu yer tutmamaq, bacardığımız qədər orta pillələrə irəliləməkdi”.\nƏrəstun Niftiyev, "Şahdağ”ın prezidenti: "Hələlik qış planlarımız üzərində işləyirik. Gələn həftə hər şey tam bəlli olacaq. Yeni baş məşqçi, futbolçular və sponsor dəqiqləşəcək. Sponsor deyəndə ki, bizə kömək etmək istəyənlər var. Bilirsiz ki, maliyyə durumumuz ağırdı. Hazırda danışıqlar davam edir. Dediyim kimi, gələn həftə hər şey bilinəcək. Planları da ona uyğun qururuq. Qışdan sonra fərqli "Şahdağ” görəcəksiz”.\nNadir Qasımov, "Bakılı”nın icraçı direktoru: "Komanda istirahətdədi. Hələ heç nə məlum deyil. Bir-iki günə bu haqda müzakirələr aparmaq üçün klubun prezidenti Misir Əbilovla görüşəcəyik. Komandanın baş məşqçisinin də adı yaxın zamanda bəlli olacaq. Misir bəy ilk dövrə sona çatanda bildirmişdi ki, komandaya əl gəzdirmək, gücləndirmək lazımdı. Görək görüşün nəticəsi necə olacaq”.\nElxan Muradov, "Göyəzən”in baş məşqçisi: "Komanda istirahətdədi. Özüm də bir az nasazam, böyrəklərim ağrıyır. Bu səbəbdən də toplanışımız yanvarın 5-də başlaşayacaq. Toplanışın rayonda olacağı dəqiqdi. Lakin öz bazamızda keçirəcəyimiz hələ sual altındadı. Çünki orda su problemi var. Sanitar qovşaqları, hamam təmir olunmalıdı. İsti su yoxdu. Bu bir az çətinlik yaradır. İnanıram ki, ayın 5-nə kimi bu problem aradan qalxacaq. Alınmasa, toplanışı Qazax Olimpiya İdman Kompleksində keçirəcəyik. Başqa variantımız yoxdu. Yəqin ki, toplanış zamanı yoxlama oyunlarımız da olacaq”.\n"Rəvan”ın baş məşqçisi Bəhmən Həsənov komandanın planlarının yaxın günlərdə açıqlanacağını, yeni futbolçu axtarışını davam etdirdiklərini bildirdi. MOİK-dən aldığımız məlumata görə isə hələ heç nə dəqiqləşməyib. Yaxın günlərdə klubdaxili iclas olacaq ki, hər şeyə də məhz onda aydınlıq gələcək.\nİtalyanlar da, almanlar da məmnundu Xaqani Məmmədovun müdhiş yalanı üzə çıxdı Baş məşqçilər limit məsələsini gözləyir İlk dövrəyə rekordla yekun vuruldu Rəhbərliyə olan hirsini başqalarından çıxan Tərlan Əhmədov... ...və ya AZA ...


Baş nazirin həştəq biabırçılığı | 24saat\nQazaxıstanın baş naziri Kərim Məsimov «stajlı» Twitter istifadəçisi olsa da, göründüyünə görə, sosial mediada elə də güclü deyil. 24saat.org “azadlıq.org”a istinadən xəbər verir ki, o bu yaxınlarda yararlandığı 2 Twitter hesabından (biri ingilis, digəri qazax və rus dillərində) özünün minlərlə təqibçisinə üz tutaraq, onları ölkənin müstəqil olduğu 25 ildəki ən böyük nailiyyətlərini sadalamağa çağırıb. Məqsəd, təbii ki,#25летНезависимости və #25KAZ həştəqlərindən istifadə edərək, ölkənin müstəqillik günü (16 dekabr) ərəfəsində müsbət rəy toplamaq idi.\nİstifadəçilər həmin həştəqlərlə ölkədəki korrupsiya, qazax demokratiyasının durumu, polis və ümumiyyətlə, hökumətlə bağlı qəzəbli tvitlər paylaşmağa başladılar.BUNLARA DA BAXIN\n«Sağlam uşaq doğmaqdan ötrü doğum evində rüşvət verməlisiniz. Uşağı bağçaya düzəltməyə yenə rüşvət verməlisiniz. Məktəbə qoyanda – gerisini özünüz tapın», – Kairat Nyrmugambetov adlı istifadəçi belə yazıb.\n«Karaqandada yüngülmotorlu təyyarələr buraxan zavod tikiblər. Bu zavod beş il ərzində bircə dənə də təyyarə buraxmayıb», – bu da Almatıdan Almiri Karpykov-un baş nazirin müraciətinə reaksiyasıdır.\tMəsimovun çağırışına cavab kimi yazılan başqa bir tvitdə isə Qazaxıstanda heç vaxt demokratik prezident seçkisinin keçirilmədiyinə eyham vurulub: «Heç vaxt başqa prezident seçə bilməmişik!». Almatıdan Aidos Kapanov belə tvitləyib.\n«Biz quldur və terrorçulardan daha çox polisdən qorxuruq», – M. Gustav-ın tvitində yazılıb.\nMəsimovun təklif etdiyi həştəqlərlə paylaşılmış müsbət məzmunlu tvitlərin çoxu dövlət informasiya agentliyi (@kazinformkz) və ölkənin xaricdəki səfirliklərinə məxsusdur. Məsələn, @kazinformkz Qazaxıstan atletlərinin Olimpiya uğurlarından və Məsimovun süd fermasına səfərindən yazıb.


Xüsusi Qablaşdırmanın E-Ticarət Satışlarınıza Təsiri? | Martech Zone\nXüsusi Qablaşdırmanın E-Ticarət Satışlarınıza Təsiri?\nCümə, Fevral 19, 2016 Cümə axşamı, Fevral 18, 2016 Douglas Karr\nİndiyə qədər açdığım ilk paketlərdən biri də xüsusi olan ilk MacBookPro idi. Çamadan tərzi qutusunu noutbuk və içərisinə çox gözəl qoşulmuş aksesuarlarla açarkən açılış kimi hiss etdim. Bu böyük bir sərmayə idi və görə bilirdiniz Apple-ın verdiyi qayğı qutunu açarkən bunun xüsusi olduğunu bildiyimdən əmin olmaq.\nBir həmkarım gözəllik təchizatı sənayesində çalışır. Müştəriləri üçün hazırladıqları bəzi məhsulların içərisindəki həqiqi məlhəmdən xeyli baha olan qabları, bükülmələri, qablaşdırmaları və qutularının olduğunu mənə göstərdi. Və bu, bütün fərqi yaradır. Məhsulu titizliklə tərtib edərək qablaşdıraraq fiziki məlhəmin qiymətinin 4-5 qatını doldura biləcəksiniz! Gündə on minlərlə məhsulu yerinə yetirirlər.\nKəşfindən bəri alış-veriş təcrübəsini bir az müzakirə etdik atmosfer alqı-satqısı on illər əvvəl Brian Solisin kitabı təcrübəli marketinq haqqında - müəssisələr təcrübə qazancını tanımağa başlayır.\nShorr Qablaşdırma araşdırıldı Amerikalıların bir hissəsini təmsil edən yüzlərlə yetkin e-ticarət alıcısı. Məqsəd, xüsusi qablaşdırma ətrafında istehlakçı seçimlərini və alış-veriş tezliyinin və xərclənmənin bu üstünlükləri necə təsir etdiyini anlamaq idi. Anketdən uzaqlaşan əsas məqam budur premium alıcılar (ayda 200 dollardan çox pul xərcləyən müştərilər) xüsusi qablaşdırma dizaynına əlavə dəyər verir.\nXüsusi qablaşdırma, bir elektron ticarət müştərinizin markanızla əlaqəli ilk toxunma təcrübəsidir, buna görə müsbət ilk təəssürat yaratmaq vacibdir.\nAnketdə Shorr, e-ticarət müştərilərinin yalnız 11% -inin bu gün aldıqları ambalajdan tamamilə razı olduqlarını tapdı. Shorr, geri dönən müştərilərin ilk müştərilərə nisbətən ortalama% 67 daha çox xərclədiyini tapdı və bu, qablaşdırma ilə yaxşı bir təəssürat yaratmağın vacibliyini daha da gücləndirdi.\nShorr-un Qablaşdırma Hesabatını yükləyin\nHər şey satın alma davranışı ilə də əlaqəli deyil. Bənzərsiz bir təcrübə olduqda, premium alıcıların% 37-si bu təcrübəni onlayn paylaşın! İstehsal dünyasının çox hissəsi qablaşdırmaya zəruri bir əməliyyat xərcləri kimi baxa bilsə də, bəlkə də işiniz xüsusi qablaşdırma kimi nəzərdən keçirməlidir marketinq investisiya. İnkişaf üçün çox yer var - istehlakçıların yalnız 11% -i aldıqları məhsulun qablaşdırılmasından təsirləndiklərini söylədi.\nTags: müştəri gözləntilərie-ticarət qablaşdırmae-ticarət,e-ticarət qablaşdırmainfographicqablaşdırmapremium alıcılarşorr\nNiyə məhsul videosu prioritetdir və 5 növ video hazırlamalısınız\nTalend məlumatlarının hazırlanması: CRM məlumatlarınıza asanlıqla daxil olun, təmizləyin və hazırlayın


Qazaxda şəhid olan əsgərlə vida mərasimi keçirilir | Qərb Xəbər\nQazaxda şəhid olan əsgərlə vida mərasimi keçirilir\nÖtən gün Qazax rayonunun Quşçu Ayrım kəndi yaxınlığındakı sərhəd döyüş məntəqəsində xidmətdə olarkən Ermənistan Silahlı Qüvvələrinin snayperi tərəfindən açılan atəş nəticəsində şəhid olan sərhədçi əsgər Orxan Paşazadənin nəşi doğulduğu Cəlilabad rayonunun Cəfərxanlı kəndinə gətirilib.\nQeyd edək ki, martın 5-də saat 19:10 radələrində Ermənistan silahlı qüvvələrinin bölmələri tərəfindən Azərbaycan-Ermənistan dövlət sərhədindəki təmas xəttində atəşkəs rejimi pozulub.\nErmənistan Silahlı Qüvvələrinin snayperi tərəfindən açılan atəş nəticəsində Qazax rayonunun Quşçu Ayrım kəndi yaxınlığındakı sərhəd döyüş məntəqəsində xidmətdə olan sərhədçi əsgər, 1996-cı il təvəllüdlü Paşazadə Orxan Nazim oğlu yaralanıb. Əsgər dərhal Qazax rayonunun diaqnostika mərkəzinə təxliyə edilsə də, həyatını xilas etmək mümkün olmayıb.\nƏvvəlki məqaləQuşçu Ayrımdan şəhid xəbəri\nNövbəti məqalədəMəhəmməd Əmin Rəsulzadənin anım günüdür


Britaniya-2018: Sıralanma turu | Formula1 Azərbaycanda\nSilverstounda sıralanma turu böyük əhəmiyyət daşımır. Burada baş tutan son 20 yarışda yalnız 6 dəfə pouldan başlayan sürücü yekunda qalib gəlib. Bu mövsüm Mercedes-lə Ferrari arasında mübarizə daha gərgindir. Mercedes son illərdə qələbə qazandığı Red Bull Rinqdə keçən həftə fiaskoya uğrayıb, elə Britaniyada da rəqabət güclüdür.\n07 İyul 2018, 18:17\nF-1.az bildirir ki, cümə günü ilk məşqlərdə Həmilton, ikinci məşqlərdə isə Fettel protokollara başçılıq ediblər. Nahardan sonra hava çox isti olub və bu da Ferrari-yə müsbət təsirini göztərib. Bu gün nisbətən sərin havada baş tutan son məşq sessiyasında Həmilton yenidən ən sürətli olub.\nBugünkü məşqlərdə qəza edən Hartlinin maşınını sıralanma turuna çatdırmaq mümkün olmayıb. FİA onun komanda yoldaşı Pyer Qaslinin maşınının ön asılqanının dəyişdirilməsini tələb edib və Toro Rosso-nun mexanikləri işin öhdəsindən vaxtında gələ biliblər. Boyun ağrılarından şikayət edərək məşqləri erkən başa vuran Fettel sıralanma turundan əvvəlki bir neçə saatı həkimlərin yanında keçirib.\nPirelli Silverstouna bu il ilk dəfə Hard, Medium və Soft üçlüyünü gətirib. Hard tərkiblə çox böyük məsafə qət etmək mümkün olsa da, sürət fərqi də az olmayıb. Buna görə də komandalar elə məşqlərdən digər iki tərkibə üstünlük veriblər.\nBirinci sessiyaya Rəykkönen, Bottas və Həmilton Medium, digər sürücülər isə Soft təkərlərlə başlayıblar. Artıq üçüncü dəqiqədə sessiya qırmızı bayraqlarla dayandırılıb – Stroll altıncı döngədə səhvə yol verib və çınqıllığa düşüb. Fasilə 6 dəqiqə davam edib. Maşın təxliyə olunub və sessiya davam etdirilib. Lənsin komanda yoldaşı Sirotkin də 15-ci döngədə eyni səhvə yol verib, lakin boksa qayıda bilib. Sessiyanın sonunda isə yenidən trasa çıxıb. Fettel 1:26.585-lik nəticə ilə protokollara başçılıq edib. Sayns, Vandorn, Sirotkin və Stroll növbəti mərhələyə keçə bilməyiblər.\nİkinci sessiyada hamı Soft təkərlərlə boksları tərk edib. Həmilton ilk cəhddə hamıdan sürətli olub – 1:26.256. Bu nəticəni yaxşılaşdıran olmayıb. Lekler Sauber-i yenə də üçüncü sessiyaya daşıya bilib. Hülkenberq, Peres, Alonso, Qasli və Eriksson mübarizəni dayandırıblar.\nSon sessiyada Fettel birinci cəhddə daha yaxşı təsir bağışlayıb – 1:25.936. Rikkardo DRS problemi ilə qarşılaşıb və liderlərə bir saniyədən çox uduzub. Həmilton ikinci cəhddə çempionatdakı əsas rəqibini üstələyə bilib – 1:25.892.\nLyuis Həmilton mövsümdə dördüncü, karyerasında 76-cı, Mercedes-in heyətində isə 50-ci poulunu qazanıb. Fettel ona sadəcə 0.044 saniyə məğlub olub. İkinci sıradan Rəykkönen və Bottas, üçüncü sıradan isə Red Bull sürücüləri start alacaqlar.\n1 44 Lyuis Həmilton Mercedes AMG 2 1:26.818 3 1 1:26.256 6 1:25.892 7\n2 5 Sebastyan Fettel Ferrari 1 1:26.585 7 2 1:26.372 3 1:25.936 7\n3 7 Kimi Rəykkönen Ferrari 5 1:27.549 7 4 1:26.483 3 1:25.990 7\n4 77 Valtteri Bottas Mercedes AMG 3 1:27.025 3 3 1:26.413 6 1:26.217 6\n5 33 Maks Ferstappen Red Bull 4 1:27.309 5 5 1:27.013 3 1:26.602 6\n6 3 Daniel Rikkardo Red Bull 7 1:27.979 5 6 1:27.369 3 1:27.099 6\n7 20 Kevin Maqnussen Haas 10 1:28.143 10 8 1:27.730 6 1:27.244 3\n8 8 Roman Qrojan Haas 9 1:28.086 11 7 1:27.522 6 1:27.455 3\n9 16 Şarl Lekler Sauber 6 1:27.962 10 9 1:27.790 6 1:27.879 3\n10 31 Esteban Okon Force İndia 14 1:28.279 8 10 1:27.843 6 1:28.194 6\n11 27 Niko Hülkenberq Renault 8 1:28.017 6 11 1:27.901 6\n12 11 Serxio Peres Force İndia 12 1:28.210 8 12 1:27.928 6\n13 14 Fernando Alonso McLaren 11 1:28.187 6 13 1:28.139 6\n14 10 Pyer Qasli Toro Rosso 15 1:28.399 9 14 1:28.343 6\n15 9 Markus Eriksson Sauber 13 1:28.249 10 15 1:28.391 6\n16 55 Karlos Sayns Renault 16 1:28.456 8\n17 2 Stoffel Vandorn McLaren 17 1:29.096 9\n18 35 Sergey Sirotkin Williams 18 1:29.252 7\n19 18 Ləns Stroll Williams 19 – 2\n20 28 Brendon Hartli Toro Rosso 20 – –\nLewis Hamilton, Qualifying, British Grand Prix, Silverstone Circuit\nV.Bottas: “Həmilton məndən güclü deyil”


Azərbaycanın dostu vəzifəsindən istefa verdi\n15:32 14.11.2018 (Yenilənib 15:28 14.11.2018)\nBAKI, 14 noyabr — Sputnik. Azərbaycanın böyük kimi tanınan, İsrailin müdafiə naziri Aviqdor Liberman vəzifəsindən istefa verib. "Report" "Jerusalem Post"a istinadən xəbər verir ki, o, bu addımı İsrail hökumətinin fələstinlilərə qarşı siyasətinə etiraz olaraq atdığını deyib.\n"Buraya həqiqətən müdafiə naziri vəzifəsindən istefa verdiyimi elan etmək üçün gəlmişəm" - deyə A.Liberman Knessetdə (İsrail parlamentində) keçirilən görüşdən sonra jurnalistlərə bildirib.\nOnun sözlərinə görə, Qəzza sektorunda atəşkəs elan edilməsi və bununla paralel vəziyyəti nizamlamaya cəhd göstərilməsi terror qarşısında təslim olmaqdır.\nAviqdor Liberman, Qəzza, Fələstin, İsrail


marla mənim 600 lb həyatım\nmilla 600 lb həyat yeniləməsi\nSon sərhəddə Alskada yaralanan\nLOCKUP'DAN SONRA SEVGİ Clint Brady həbs təfərrüatları: Little Debbie qoşqusunu anbar vahidinə çırpdı\nRHOA NeNe Leakes və Wendy Williams həqiqətən dostdurlar? Onların mal əti tarixi\nHər Başlayan Oxucunun Bilməli olduğu 7 Tarot Məsləhətləri\nVİDEO LHH Houston ləğv edildi? Jhonni Blaze yaxınlaşan şou üçün təzə dram yaradır\nJoJo Pellegrino ilə birlikdə Big Ang tribute mahnısı 'Big ANGel' üçün Drita D'Avanzo musiqi videosu\nFAST N ’LOUD Richard Rawlings Key West-də Katerina Deason ilə evlənir\nFast N 'Loud'dan Richard Rawlings və nişanlısı Katerina Deason, Yunanıstanda bir təyinat toyu üçün planlarını ləğv etdilər və evlənmək üçün Florida'nın Key West şəhərinə uçdular! Toy fotoşəkilinə baxın və Richardın mərasimdən əvvəl və sonra çoxsaylı yazılarını oxuyun!\nVİDEO Fast N Loud’un Richard Rawlings yeni şousu Garage Rehab alır\nSürətli ‘N’ Loud ulduzu Richard Rawlings avtomobillərin bərpası və qarajın işlədilməsi ilə bağlı hər şeyi çox yaxşı bilir, buna görə də qarajların bərpası ilə ikisinin qarışığına ayrılması mükəmməl bir məna daşıyır! Richard-ın Garage Rehab adlı yeni bölünmüş Discovery seriyasının konsepsiyası budur ki, ölkəsini gəzib onları çətin vəziyyətdə olan avtomobil mağazaları axtarır, onları maliyyə uçurumundan geri çəkmək ümidi ilə. Fast ‘N’ Loud’u izləyən hər kəs bilir ki, Richard bir avtomobil insanı qədər xalq adamıdır və\nFOTOLAR Fast N ’Loud's Richard Rawlings evlidir? Bəli və yox və bəli.\nFast N ’Loud ulduzu Richard Rawlings diqqət mərkəzində olmağı sevir. 46 yaşlı fabrikçi və isti çubuq həvəskarı bir reportajda saqqallı qardaşı Aaron Kaufman ilə on ildən çox əvvəl bir TV şousu xəyalı ilə Gas Monkey Garage-a başladığını açıqladı. Ancaq Richardın diqqət mərkəzində qoymaq istəmədiyi bir şey var: şəxsi həyatı. Verilişin pərəstişkarları tərəfindən ən çox verilən suallardan biri istər-istəməz 'Richard Rawlings evlidirmi?' Görünən odur ki, Riçardın efirdə ailə vəziyyətinə müraciət etməməsinin bir səbəbi qismən olmasıdır\nAMATE'yi pozan Kate Stoltz, NYFW pop-up mağazasını açır, Grammys qırmızı xalçası üçün paltar dizayn edir\nNicole Curtisin döyməsi varmı? Rehab Addict ulduzu pərəstişkarları, daha sonra əsl şeyə flaş olur


“Apteçka”a ilə bağlı RƏSMİ AÇIQLAMA: Cərimə olunacaqsınız.. » www.bizimdovr.com\nXəbər verdiyimiz kimi, Nazirlər Kabineti “Dərman qutusunun tərkibinə və odsöndürənə dair tələblər, habelə onlardan istifadə təlimatı”nın təsdiq edilməsi haqqında qərar verib. Azərbaycan Baş naziri Novruz Məmmədov sərəncam imzalayıb. Bu Sənəd nəqliyyat vasitələrində (ətraflı burdan baxın) (minik və yük avtomobillərində, avtobusda, təkərli traktorda, yanqoşqulu motosikletdə, habelə tramvay və trolleybusda) olan dərman qutusunun tərkibinə və odsöndürənə dair tələbləri, habelə onlardan istifadə təlimatını müəyyən edir. Sürücülər idarə etdikləri nəqliyyat vasitələrində (minik və yük avtomobillərində, avtobusda, təkərli traktorda, yanqoşqulu motosikletdə, habelə tramvay və trolleybusda) xüsusi dərman qutularının olmasını, onların komplektləşdirilməsini təmin etməlidirlər.\nBəs “Apteçka”da komplektləşdirilməsini təmin etməsələr sürücüləri hansı cəza gözləyir?\nBu barədə Baş Dövlət Yol Polisi İdarəsinin (DYP) şöbə rəisi, polis polkovnik-leytenantı Rüfət Quliyev bildirib ki, minik və yük avtomobillərində, avtobusda, təkərli traktorda, yanqoşqulu motosikletlərin hər birində dərman qutusu ("Apteçka") olmalıdır. Bu dərman qutusunun tərkibi Səhiyyə Nazirliyi tərəfindən müəyyən edilir.\nDYP rəsmisi bildirib ki, dərman vasitələri və tibbi əşyaların hamısı istismara yararlı vəziyətdə olmalıdır: "Azərbaycan Respublikası İnzibati Xətalar Məcəlləsi (29 dekabr 2015-ci il) Maddə 356. Yol hərəkəti təhlükəsizliyinin tibbi təminatı qaydalarının pozulması halına görə, 10 manat cərimə gözləyir".


Kadr ehtiyatı bazası\nSon müraciət tarixi 06/07/2020\nSon müraciət tarixi 07/07/2020\nStrateji və korporativ inkişaf İdarəsi\nRisklərin idarə edilməsi şöbəsi\nİş vaxtının norması\n09:00-18:00 / 5 günlük iş həftəsi\nVəzifə (peşə) üzrə əmək haqqı\nŞtat cədvəlinə uyğun olaraq\nMinimum təhsil dərəcəsi\nSahə üzrə stajı\nTələb olunan biliklər\nAzərbaycan Respublikası və xarici ölkələrdə risklərin idarə edilməsi üzrə qabaqcıl təcrübəyə dair biliklər; Maliyyə risklərinin idarə edilməsinə dair biliklər; İqtisadiyyat və maliyyə sahəsi üzrə biliklər; Azərbaycan Respublikasının normativ hüquqi bazasına dair biliklər.\nFərdi keyfiyyət göstəriciləri\nDigər tələb və üstünlük göstəriciləri\nMagistr dərəcəsi; Python və SQL üzrə biliklər; Nəzarət etmək qabiliyyəti, yüksək ünsiyyət qurmaq bacarığı, kollektivlə işləmək bacarığı; Risklərin idarə edilməsi sahəsi üzrə beynəlxalq sertifikatlar; Son iki işlədiyi qurum rəhbərindən tövsiyə məktubu arzuolunandır.\nTələb olunan vəsiqə və ya sertifikat\nMaliyyə risklərinin müəyyən edilməsi (o cümlədən, investisiya, kredit, inflyasiya, valyuta, faiz, qiymət, likvidlik riskləri və s) və onların idarə edilməsi üzrə nəzarət mexanizmlərinin yaradılması üçün təkliflərin verilməsi; İqtisadiyyatda və nəqliyyət sektorunda baş verə biləcək potensial dəyişikliklərin araşdırılması; Səlahiyyətli orqan tərəfindən müəyyən olunmuş xüsusi istiqamətlər üzrə alət və modellərin hazırlanması, tətbiqi və təkmilləşdirilməsi; Risk siyasəti çərçivəsində maliyyə alətləri üzrə risk limitlərinin müəyyənləşdirilməsi, limit pozuntuları olduqda qabaqlayıcı tədbirlərin həyata keçirilməsi; Maliyyə risklərinin monitorinq edilməsi və hesabatların hazırlanması; Maliyyə risklərinin idarə olunması, minimallaşdırılması və qarşısının alınması ilə bağlı təkliflərin verilməsi; Risklərin idarə edilməsinin informasiya axını sisteminin qurulması; Risklərin idarə edilməsi sisteminin avtomatlaşdırılması ilə əlaqədar təkliflərin hazırlanması.\nTel: +99412 499 65 40 Sayt: www.ady.az\n© 2019 ADY MHM\nŞifrənin yenilənməsi barədə link email ünvanınıza göndəriləcək\nQeyd etdiyiniz sənəd silinəcək. Razısınız?\nSeçdiyiniz vakansiyaya müraciət etmək üçün career.ady.az-hesabına daxil olmağınız xahiş olunur.\nQeyd etdiyiniz sənəd silinəcək. Əminsiniz?


Android üçün 5 ən yaxşı Milad divar kağızı proqramı | Androidsis\nAndroid üçün 5 ən yaxşı Milad divar kağızı proqramı\nDemək olar ki, Milad bayramıdır, baxmayaraq ki, bütün bu günlər həm də Milad mövsümüdür və demək olar ki, başa çatan dekabr ayı ilə əhval-ruhiyyədə olmaq, Milad divar kağızlarından istifadə etmək heç vaxt zərər vermir. Bundan əlavə, biz onlardan istifadə etməyin yaxşı olduğu yeganə vaxtdayıq və buna görə də sizə ən yaxşı proqramların toplusunu təqdim edirik. divar kağızları Android üçün Milad.\nBu fürsətdə Bu Milad üçün ən yaxşı 5 divar kağızı tətbiqini sadalayırıq Google Play Store-da tapa biləcəyiniz. Onların hamısı pulsuzdur və janrlarının ən populyar və endirilənlərindən biridir, qeyd etmək lazımdır, ona görə də gəlin ona keçək.\nAşağıda siz Android smartfonları üçün 5 ən yaxşı divar kağızı proqramları seriyasını tapa bilərsiniz. Həmişə etdiyimiz kimi, diqqətəlayiq haldır bu derleme yazısında tapa biləcəyinizlərin hamısı pulsuzdur. Buna görə, bunlardan birini və ya hamısını əldə etmək üçün hər hansı bir pul ayırmaq məcburiyyətində qalmayacaqsınız.\n1 Pulsuz Milad Divar Kağızları\n2 Milad ağacı canlı divar kağızı\n3 Milad mahnıları ilə Milad üçün geri sayım\n4 Milad şəkilləri canlı divar kağızı\n5 Milad divar kağızı\nPulsuz Milad Divar Kağızları\nBu tərtib yazısını sağ ayaqda başlamaq üçün bu tətbiqimiz var, Android üçün bir deyil, bir neçə Milad divar kağızı olan biri, hər biri bu bayramların hər sevgilisinin Milad ruhunu mükəmməl əks etdirən olduqca maraqlı dizaynlarla.\nBu proqramla gələn çoxlu divar kağızları var. Siz müxtəlif rəng və formalı Milad ağacları ilə məşğul olan çoxsaylı dizayn və divar kağızları arasından seçim edə bilərsiniz. Divar kağızı kimi təyin edə biləcəyiniz geri sayımlar da var ki, bu da sizə dünyanın ən şən və qeyd olunan günlərindən birinə, Milad bayramına neçə gün, saat, dəqiqə və saniyə qaldığını söyləyəcək. Yeni il gecəsi üçün də mükəmməldir, olduğu kimi divar kağızları ilin son gününə və növbəti ilin başlanğıcına həsr edilmişdir.\nOnun bəzi divar kağızları qar səhnələri, eləcə də müxtəlif fənərlər və işıqlar, atəşfəşanlıq üzərində qurulub. Divar kağızlarının müxtəlif dəyərləri də tənzimlənə bilər, məsələn, qarın yağma sürəti, eləcə də onun intensivliyi kimi. Eyni zamanda, proqram sevimli fon və səhnələrin istənilən kombinasiyasını seçməyə və onları vaxtaşırı çevirməyə imkan verir.\nDigər xüsusiyyətlərə daha yumşaq rənglər üçün 32 bitlik rəng rejimi və çoxsaylı ekran mövqeyi və böyütmə seçimləri daxildir.\nİnkişaf etdirici: Jetblack Proqram təminatı\nMilad ağacı canlı divar kağızı\nBu proqramın adı sadə və qısadır və Milad ağacının cizgi divar kağızı olan təkliflərindən bəhs edir. Və bu, qar və ya Santa Klaus kimi bu zamanla ən çox əlaqəli olan simvollardan və nişanlardan biridir. Beləliklə, Milad ruhunu almaq üçün bu proqram əla düşür.\nDivar kağızı fonda gecə ilə birlikdə yanıb-sönən və sehrli effekt yaradan mavi işıqları olan Milad ağacına malikdir. daha nə var, ağacın olduğu yerdən kənarda mükəmməl qiymətləndirilə bilən bir şəhər var, oradan çıxan işıqları nəzərə alaraq. Bundan əlavə, Şimal qütbünə işarə edən qar və dağlar var, Miladla ən çox əlaqəli simvollardan biri, Santa Klausun evidir.\nÇox yüngüldür, 10 MB-a çətinliklə toxuna bilən bir çəki ilə şanslıdır. daha nə var, mobili yavaşlatmır, bu tip digər divar kağızı tətbiqlərinin adətən etdiyi bir şey.\nMilad mahnıları ilə Milad üçün geri sayım\nAndroid üçün ən yaxşı Milad divar kağızı tətbiqlərindən biri haqqında danışmağa davam edərək, Milad mahnıları ilə Milad üçün geri sayımımız var. bir neçə ilə gəlir divar kağızları 3D və heyrətamiz və çox rəngli dizaynlarla.\nBu proqramın divar kağızlarının dizaynları çox müxtəlifdir. Siz müxtəlif formalı və ölçülü Milad ağaclarını tapa bilərsiniz, unikal rəngləri, hər yerdə işıqları və soyuq və Milad mövsümünə işarə edən qar dənəcikləri.\nDigər tərəfdən, adından da göründüyü kimi, bu proqramla birlikdə gəlir Milad bayramına qədər günləri göstərən geri sayım divar kağızları, bir az unutqansınızsa, çox faydalı ola biləcək bir funksiya. O, həmçinin şənlikləri daha da artırmaq üçün Milad mahnısı musiqisi ilə gəlir, qeyd etmək lazımdır. Onun digər bir xüsusiyyəti enerji səmərəliliyi və batareya istehlakı ilə bağlıdır: bu mənada o, həddindən artıq xərclər yaratmır, ondan uzaqdır. Nə də mobili yavaşlatmır, nəzərə almaq çox vacib bir şeydir.\nYeni il geri sayım 2022\nMilad şəkilləri canlı divar kağızı\nBu Milad divar kağızları tətbiqi var divar kağızları həm Milad ərəfəsi, həm də Yeni il gecəsi üçün cizgi filmi. Bir neçə konfiqurasiya variantına malikdir və bir neçə divar kağızı arasında seçim etməyə imkan verir, hamısı kabinlər, Şimal qütbü, Milad ağacları, qar dənəcikləri və daha çox şey haqqında unikal dizayn və şəkillərlə. Onun çəkisi cəmi 9 MB-dır, lakin onun Android üçün Play Store-da minlərlə yükləməsi var.\nİnkişaf etdirici: Möhür\nMilad divar kağızı\nAndroid üçün ən yaxşı Milad divar kağızı proqramlarının bu kompilyasiya yazısını bitirmək üçün bizdə bir neçə ilə gələn başqa biri var divar kağızları, hər biri digərindən daha yaxşı və Milad topları, ağaclar, qar dənəcikləri, hədiyyələr və s. arasında dəyişən dizaynlarla.\nİstifadəsi çox sadə proqramdır. Divar kağızları statik, lakin olduqca Milad kimidir, artıq yaxınlaşan Milad tətillərində diqqətdən kənarda qalmamaq üçün kifayətdir. Milad Divar kağızı yüz minlərlə yükləməyə malikdir və təxminən 20 MB ağırlığında, buna görə də yüngüldür və daha yaxşısı, mobili yavaşlatmır, batareyasını daha az istehlak edir.\nİnkişaf etdirici: Yüksək D Divar Kağızı\nMəqaləyə tam yol: Androidsis » Android tətbiqləri » Android üçün 5 ən yaxşı Milad divar kağızı proqramı\nBaşqasının Instagram hekayəsini necə paylaşmaq olar\nAndroid üçün orfoqrafiya öyrənmək üçün 5 ən yaxşı proqram və oyun


Şəhid-heykəltəraş Samir Kaçayevin həyat və yaradıcılığı “Xalq Əmanəti”ndə (FOTO)\nMədəniyyət 16 Dekabr 2016 18:53 (UTC+04:00)\nBankdan Trend-ə verilən məlumata görə, layihənin sayca on dördüncü nəşri - “Heykəltəraşlıq” bədii albomu gənc sənətkarın qısa, lakin olduqca dolğun ömür və yaradıcılıq yolunu ehtiva edir.\n“Xalq Əmanəti” layihəsi ASC “Xalq” Bankı tərəfindən 2010-cu ildən etibarən həyata keçirilir. Layihə xalqımızın mədəni irsinin qorunub gələcək nəsillərə ötürülməsi, mənəvi dəyərlərimizin dünyaya tanıdılması məqsədini daşıyır. Layihə çərçivəsində nəşr olunan kitablar üç dildə - azərbaycan, ingilis, rus dillərində çap olunur. Nəşrlər ölkənin ali və orta təhsil müəssisələrinə, uşaq evləri və kitabxanalara, müxtəlif fondlara, dövlət müəssisələrinə, xarici ölkələrin Azərbaycanda və Azərbaycanın xaricdə fəaliyyət göstərən səfirlik və konsulluqlarına, dünyanın böyük muzeylərinə, kitabxanalarına, eləcə də sənətsevərlərə hədiyyə olunur. Ötən zaman ərzində Xalq rəssamları Böyükağa Mirzəzadə, Maral Rəhmanzadə, Səttar Bəhlulzadə, Xalidə Səfərova, Mikayıl Abdullayev, Nadir Əbdürrəhmanov eləcə də Mahmud Tağıyev, Vəcihə Səmədova, Fazil Əliyev, Rza Məmmədov, Gennadi Brijatyuk və Qorxmaz Sücəddinovun əsərlərindən ibarət sərgilər təşkil olunmuş və bədii albomlar nəşr edilib. Xalq şairləri Məmməd Araz, Hüseyn Arif, Xəlil Rza Ulutürk və unudulmaz Mikayıl Müşfiqin seçilmiş əsərləri, görkəmli alim-numizmat, professor Əli Rəcəblinin “Azərbaycan sikkələri” kitabı işıq üzü görüb.


Əlyazmalar İstitutunun elmi işçisi Zaur Orucovla REPORTAJ\nYazan redaktor\t06.05.13 14:47\nAMEA M. Füzuli adına Əlyazmalar İstitutunun elmi işçisi\nSənət insan ruhunun zahirə əks etməsidir.\nZaur Orucov kimdir?\nZaur Orucov Balakən rayonunun Qullar kəndində anadan olmuşdur. Orta məktəbi S. Vurğun adına Qullar Kənd Orta Məktəbində oxumuşdur. Şəki İslam Mədrəsəsində təhsil aldıqdan sonra 1996-cı ildə İstanbul Memar Sinan Universitetinə daxil olan Z. Orucov magistratura təhsilini də həmin universitetin ənənəvi sənətşünaslıq bölümündə tamamlamışdır. Məzun olduqdan sonra bir müddət Bakı İslam Universitetinin Zaqatala korpusunda xəttatlıq müəllimi kimi fəaliyyət göstərmişdir. AMEA M. Füzuli adına Əlyazmalar İnstitutunun Gigiyena və Bərpa Labarotoriyasında işə başlamışdır. Hal-hazırda həmin şöbədə elmi işçi kimi fəaliyyət göstərir. Rusiyanın paytaxtı Moskvada MDB-nin Humanitar Əməkdaşlıq Şurası və Dövlətlərarası Humanitar Əməkdaşlıq Fondu tərəfindən təsis edilən “Debütlərin Birliyi” beynəlxalq müsabiqəsinin diplomantı olmuşdur. Həmsöhbətimiz Türkiyədə keçirilən sərgilrədə iştirak etmişdir. Azərbaycan, Gürcüstan, Türkiyə, İnquşetiya və Dağıstanda inşa edilmiş 36 məscidin yazı və bəzək tərtibatında iştirak etmişdir. Əlyazmalar İnstitutunda Nizami Gəncəvi, Füzuli divanı başda olmaqla dahi şəxsiyyətlərimizin 40-a yaxın əlyazma kitablarını bərpa etmişdir. Həmçinin ötən ay cənab prezident İlham Əliyevin iştirakı ilə açılışı edilən Qəbələ Şəhər Yeni Məscidinin bədii tərtibatçısıdır.\nİrfan: Bir çoxları sizi ölkəmizin müxtəlif bölgələrindəki məscidlərin bəzək və xətt yazılarından tanıyır. Bu sənətə marağınız hardan qaynaqlanır?\nZaur Orucov: Orta məktəb illərində rəsm və rəsmxətt dərsinə böyük marağım vardı. Məktəbimizin divar qəzetində əl işlərimin sərgilənməsi bu işə marağımı daha da artırırdı. Sonrakı seçimlərimdə də bu amil əsas rol oynadı. Bildiyiniz kimi Sovetlər dönəmində islami sənətləri unutdurmağa çalışırdılar. Ali təhsil illərimdə İslam sənətlərinə aid əsərlərlə tanış olduqca bunların bizdə olmamasından təəssüf hissi keçirirdim. Lakin sonra əbru, xəttatlıq, cildçilik, təzhib, nəqqaşlıq və miniatür sənətinin dahilərinin bu torpaqlardan çıxdığını öyrəndim. Azərbaycan sənətkarları Çaldıran döyüşündən sonra kütləvi şəkildə Osmanlı İmperiyası tərkibində öz fəaliyyətlərini davam etdirdikləri üçün bəzən yanlışlıqla səhv salınır. Halbuki Nizami, Füzuli və digər dahilərin XIII-XV əsrə aid əsərlərində tərtib olunan miniatürlər və dövrün mücəllidləri tərəfindən hazırlanan cildlər və kitabın bədii tərtibatı buna misal verilə bilər. Qeyd edim ki, sözügedən sahələrdən yalnız miniatür sənəti rəssamlığa yaxınlığı səbəbilə Sovetlər dövründə ölkəmizdə qismən icra olunurdu. Xülasə, coğrafiyamız olduqca zəngin istedada malikdir. Tarixdən buna saysız nümunələr göstərmək mümkündür.\nİrfan: Öyrəndiyimizə görə Əlyazmalar İnstitutunda İbn Sinanın “Qanun” əsərini, Nizami Gəncəvi, Füzuli, Xaqani, Nəsimi, Ürfi və bu kimi dahilərin əlyazma əsərlərinin cildlərini bərpa etmisiniz. Eyni zamanda əbru və məscidlərin bəzənməsi ilə məşğulsunuz. Bu qədər işi bir arada görmək sizin üçün çətin olmur ki?\nZaur Orucov: Sualınızın cavabını bir hədislə vermək istəyirəm. Hz. Peyğəmbərin buyurduğu kimi “Allah gözəldir, gözəlliyi sevər”. (Müslim, İman, 147) Düşünürəm ki, bizim İslam sənətləri müsəlmanın ruh dünyasını əks etdirir. Hətta xəttatlıq sənətinə ruhun həndəsəsi deyiblər. Sənətlə məşğul olmaq insanın zəkasına təsir edir. İnsanın birbaşa beyninə xitab edən oxumaq kimi fəaliyyətlər onu yorduğu halda sənətlə məşğul olmaq yorucu deyil, əksinə, ruhun dərinliklərinə enir. Bu nöqtədə ruh Allahın camal sifətinin təcəllisi ilə qarşılaşır. Mənə elə gəlir ki, bu fəaliyyət insan ruhunu qidalandırır, nəcib xislətləri zənginləşdirir. Möhtərəm Şeyxülislam həzrətlərinin buyurduğu kimi “Daxili ruh xarici ruhdan ilham alır”. İslam sənətləri məhz bu amala xidmət edir. İnsanın özünüdərk prosesində sənətin rolu əvəzsizdir. İnsanın daxili aləmini zənginləşdirən bu sənətlər onu bir fərd kimi düzgün formalaşdırır ki, bu da öz növbəsində cəmiyyətə töhfələrini verir. Qədim dövrlərdə demək olar bütün müsəlman padşahlar sənətin hansısa növü ilə məşğul olurdular. Xəttatlıq, miniatür, şairliklə məşğul olan padşahlar var. Mən də bütün bu fəaliyyətlərimi iş olaraq görmürəm, ona görə zövqlə, yorulmadan icra edirəm.\nİrfan: Dediyiniz kimi İslam sənətləri insanın ruh dünyasını əks etdirir. Bu haqda daha ətraflı nə deyə bilərdiniz?\nZaur Orucov: Sadəcə islami deyil, bütün sənətlər insanın ruh dünyasını əks etdirir. Bir insanın daxilində nə varsa, hansı duyğuları yaşayırsa, hansı dinə mənsubdursa, ortaya qoyduğu əsər də o istiqamətdə olacaqdır. Yaşanmış məşhur bir hadisə var. İstanbulun fəthindən sonra şəhərin yenidən abadlaşdırılmasına ehtiyac yaranır. Leonardo Davinçi II Bəyazidə məktub yazaraq İstanbulun məscidlərinin, yollarının çeşmələrinin və s. layihəsini çəkə biləcəyini bildirir. Bu təklifi eşidib sarayda sevinənlər olur. Zarafat deyil, bütün dünyada tanınan bir memar gələcək və şəhərin inşasında, abadlaşdırılmasında rol alacaq. II Bəyazid isə təklifi qəbul etmir. “Əgər o gəlsə, İstanbul ruhumuzu əks etdirməyən, bizə yad olan memarlıq üslubu ilə qurulacaq”, -deyir. Maraqlı yanaşmadır, elə deyilmi? Eyni zamanda haqlıdır.\nBuna bənzər bir misal mənim də başıma gəlib. Universitetdən məzun olduğumuz il diplom işi sayıla biləcək əsərlərimizi masaya qoymuşduq. Müəllimlərimiz əl işlərimizə baxıb yekun qiymətləndirmələr aparırdılar. Elə bu zaman sinfə əslən Təbrizdən olan miniatür ustası Yaqub Cem daxil oldu. İçəri girən kimi birbaşa masaya yaxınlaşdı, əl işimi götürüb mənə xitabən “Bu sənin əsərindir?”, -dedi. Müəllimim Tahsin Aykutalp ustaddan “Hardan bildin ki, onun əsəridir?”, -deyə soruşduqda belə cavab verdi: “Mən bu əsərdə o torpaqların (Azərbaycanın) rəngini gördüm, ruhunu hiss etdim”.\nİrfan: İslam sənəti digər mədəniyyətə aid sənətlərdən nə ilə fərqlənir?\nZaur Orucov: Məsələyə bir az geniş təmas etsək, İslamın canlı şəkil çəkməyə və heykəltəraşlığa münasibəti o qədər də müsbət deyil. Hikməti yaradana məlumdur. Bildiyimiz qədəri ilə rəsm və heykəl insanın təxəyyül dünyasını dondurur. Halbuki Allah-Təala Quranın bir çox ayəsində kainatdakı möhtəşəmlik və gözəllikləri müşahidə edərək təfəkkür və təxəyyül dünyamızı zənginləşdirməyimizi istəyir. İslamda rəsmin qadağan olması səbəbilə insanda var olan rəsm çəkmə ehtiyacı nəqqaşlıq və miniatür sənətlərini ortaya çıxardı. Ancaq burada da Allahın yaratdıqlarına qarşı zərif bir yanaşma mövcuddur. Məsələn, çiçəkləri olduğu kimi deyil, stilizə edilmiş formada çəkmişlər. Burada Allahın yaratdıqlarına ehtiramın şahidi oluruq. Zatən, Allah ən gözəlini çəkmişdir, bunun təkrar çəkilməsi sənət deyil, zənaət (təqlidçilik) olardı. İslam sənətlərinin inkişaf etməsinin əsas səbəbi Allahın kəlamı olan Qurani-Kərimə sevgi və ehtiramdır. Xəttatlıq sənəti Qurana olan sevgi və ehtiram səbəbilə ən kamil zirvəyə yüksəldi. Hətta xəttatlar hörmət əlaməti olaraq xətt qələmini (qarğını) yonarkən çıxan yonqarı toplayar və vəsiyyət edərdilər ki, öldükləri zaman onu yandırıb ocağında isidilən su ilə cənazəsini yusunlar və külü kəfəninə tökülsün. Heç vaxt dəstəmazsız bir hərf də yazmamışlar. Quranın tərtibatında da eyni ehtirama şahid oluruq. İslam tarixində ilk gözəl yazı, ilk gözəl bəzək, ilk gözəl cild məhz Qurani-Kərimə məxsusdur. Bunun ardınca gələn bütün əsərlərdə Quranın möhrünü görmək mümkündür. Məscid, mədrəsə, əczaxana, karvansaray, dərgahlarda Quran ayələrinin nəfis örnəkləri buna misaldır.\nSualınıza gəlincə, İslam sənətlərində pərgərin sabit ayağı Quran müstəvisindədir. Ərsəyə gətirilən hər bir əsərin mərkəzində Quran əxlaqı olduğu üçün insanların ruhuna xitab etdiyi kimi, kamilləşməsinə də xidmət edir.\nDigər mədəniyyətlərdə daha çox sənət anlayışı insanların həvəsləri üzərində formalaşmışdır. Əsəri icra edən sənətkarın əxlaqi durumu onun əsərində təzahür edir. Daha çox insandakı nəfsani duyğulara və nəfsə xitab edir.\nİrfan: Zaur bəy, dəyərli vaxtınızı bizə ayırdığınız üçün təşəkkür edir, işlərinizdə uğurlar arzulayırıq.\nZaur Orucov: Mən də öz nəvbəmdə sizə təşəkkür edirəm, milli-mənəvi dəyərlərimizi özündə əks etdirən jurnalınıza müvəffəqiyyətlər arzulayıram.


Ukraynanın ən böyük bankında polis reyd keçirib\n2021, 30 İyul, Cümə, Bakı vaxtı 01:48\nPrivat Bank-ın baş ofisi\nPolis Ukraynanın ən böyük bankı olan PrivatBank-da cinayət təhqiqatı çərçivəsində reyd keçirib.\nSentyabrın 11-də bankın Dneprdəki baş ofisində keçirilmiş reyddə xüsusi polis qüvvələri iştirak edib. Reydin məhkəmə qərarı əsasında aparıldığı bildirilir.\nMəlumata görə, reyd bank rəsmilərinin yerli və beynəlxalq şirkətlərlə razılaşma bağlayarkən səlahiyyətlərini aşıb-aşmamaması üzrə istintaqla bağlı olub.\nPrivatBank 2016-cı ildə Beynəlxalq Valyuta Fondunun dəstəyilə milliləşdirilib. O zaman riskli kredit ayırmalar bankda milyardlarla dollar nağd pul qıtlığı yaratmışdı.\nYenidən milliləşdirilmə zamanı dövlət banka 6 milyard dollar yaxın pul vəsaiti köçürüb.\nBankın qurucusu, oliqarx Ihor Kolomoisky bankı yenidən nəzarətinə almaq niyyətini gizlətmir.\nKolomoisky Petro Poroshenko-nun prezidentliyi dövründə təhqiqatlara və hökumətin təzyiqinə məruz qalıb. O, Volodymyr Zelenskiy apreldə president seçiləndən sonra ölkəyə qayıdıb.\nSözügedən reyddən bir neçə gün öncə Zelenskiy və Kolomoisky görüşüblər.\nZelenskiy indiyədək Kolomoisky-yə PrivatBank-a sahibliyi qaytaracağı barədə deyilənləri təkzib edib.


Teymur Rəcəbov Rumıniyada yerini qoruya bilmədi\nRumıniyada keçirilən şahmat üzrə V “Bazna Kings” turnirinə yekun vurulub. Apasport.az saytının məlumatına görə, yarışda iştirak edən azərbaycanlı qrossmeyster Teymur Rəcəbov ötən ilki uğurunu təkrarlaya bilməyib.\n2010-cu ildə analoji turnirdə gümüş medala layiq görülən həmyerlimiz bu dəfə 10 matçdan 4,5 xal toplayaraq, Hikaru Nakamura (ABŞ) ilə 3-4-cü yerləri bölüşüb. Yarışda diqqət çəkən məqamlardan biri Rəcəbovun qələbə qazana bilməməsidir. 1 görüşdə uduzan Teymur 9 dəfə rəqibləri ilə xalları yarı bölüb.\n“Bazna Kings”in ilk 2 pilləsində təmsilçimizdən 2 xal artıq toplayan Maqnus Karlsen (Norveç) və Sergey Karyakin (Ukrayna) qərarlaşıblar. Son pillələri isə 4 xala malik Vasili İvançuk (Ukrayna) və Liviu-Diter Nisipyanu (Rumıniya) tutublar.\nQeyd edək ki, Teymur 2009-cu ildə də əlavə göstəricilərə görə 4-cü olmuşdu.


2022, 28 İyun, çərşənbə axşamı, Bakı vaxtı 03:05\nKöçkünlər deyir ki, neçə gündür məhkəmə icraçıları binalara polis işçiləri ilə gəlirlər.\n«Biz bura gələndə burda quruca divar idi. Hərə birini tutduq. İndi ev yiyələri gəlib ki, çıxın. Hara çıxaq, bilmirik. Yerimiz yox, yurdumuz yox».\nBunu məskunlaşdığı mənzildən çıxarılmaq təhlükəsi ilə üz-üzə qalmış Qubadlı köçkünü Minayə Fətiyeva deyir. Sumqayıt şəhəri, 9-cu mikrorayon, 29, 30 və 31-ci binalarda məskunlaşanlar haqqında növbəylə çıxarılan məhkəmə qərarlarına görə, köçkünlər mənzillərdən elə növbəylə də çıxarılmalıdırlar.\nMƏHKƏMƏ İCRAÇILARI BİRCƏ AİLƏNİ DƏ YERİNDƏN TƏRPƏDƏ BİLMƏYİB\nSumqayıt Şəhər Məhkəməsi burada məskunlaşan 150 ailədən hələlik 21-i haqqında mənzilləri boşaltmaq qərarı versə də, məhkəmə icraçıları bircə ailəni də yerindən tərpədə bilməyib. İşə polis cəlb edilib, qarşıdurma baş verib, köçkünlərsə, necə deyərlər, mənzillərdən möhkəm yapışıblar. Dediklərinə görə, getməyə yerləri yoxdur.\nKöçkün Asif Məmişov isə deyir ki, məhkəmə köçkünlərin mənzillərdən çıxarılmalarına dair qərar verib, amma onların başqa yerlərdə yerləşdirilməsi tərəfini «unudub»:\n«Məhkəmənin çıxardığı qərar əlimdədir ki, çıxarılsın, harda yerləşdirilməsi haqqında da heç nə yoxdur».\nAsif Məmişov deyir ki, 16 il əvvəl bura köçərkən bina yeni tikili olub, heç bir kommunal şəraiti olmayıb. Binanı bina vəziyyətinə köçkünlər özləri gətiriblər.\nİndi məhkəmə onu da ailəsi ilə birlikdə məskunlaşdığı mənzildən çıxarır. Mənzili də qanuni sahibinə qaytarır:\n«TORPAĞIMIZI VERİN. GETMƏYƏ HAZIRAM»\n«Prezidentin fərmanı, qərarları əlimizdədir ki, qaçqınlar torpaqlar alınana qədər harda mülki əhali yaşayır, orda da yaşasınlar. Bizə heç nə lazım deyil, o torpağımızı versin, quru torpağı, bizə ev də lazım deyil, qarğıdan tikib orda yaşayırıq. Getməyə də hazıram».\nAsif Məmişov köçkünlərin köçürülməsində maraqlı şəxslərin olduğunu da iddia edir. Onun fikrincə, qaçqınları və köçkünləri hökumətlə qarşı-qarşıya qoymaq istəyənlər var. «Qızışdırırlar ki, camaat qalxsın ayağa, respublikada sabitlik pozulsun. Kiminsə burada marağı var».\nKöçkünlər deyir ki, neçə gündür məhkəmə icraçıları binalara polis işçiləri ilə gəlirlər. Dədəkişi Nəcəfovun sözlərinə görə, qarşıdurma o dərəcəyə çatır ki, mənzillərdən çıxmaq istəməyən köçkünləri kötəkləyirlər.\n«Gündə bəlkə 50 polislə tökülürlər, qadınlarımızı yolurlar, kişilərimizi «dubinka»layırlar, təhqir eləyirlər. Heç olmasa prezidentimizə hörmət qoysunlar. Prezidentimiz qərar verib, qaçqının məskunlaşdığı yerdə şəraitini yaxşılaşdırmaq və torpaq alınınca orda qalmasına».\nKöçkünlər Sumqayıt Şəhər Məhkəməsinin çıxardığı qətnamələrdən apellyasiya şikayəti vermək üçün Sumqayıt Şəhər Apellyasiya Məhkəməsinə üz tutublar. Lakin məhkəmənin inzibati binasının qarşısından onları birbaşa Sumqayıt Şəhər Polis İdarəsinə aparılıblar. Polisə aparılanlardan biri də məcburi köçkün Kəmalə Yasinova olub:\n«Gəlmişdilər, evdən çıxardırdılar bizi. Yer yox, yurd yox, gəlib tökürlər çölə bizi. Deyir məhkəmənin qərarı var ki, çıxmalısınız. Getdik Apellyasiya Məhkəməsinə, haqqımızı tələb elədik, polis işçiləri töküldü «dubinka»yla. Bizi apardılar «Qorotdel»ə, axşam buraxdılar».\n«ƏGƏR SƏN DÖVLƏTSƏNSƏ, MƏNİ TƏMİN ELƏ»\nMəcburi köçkün Bəykişi Nuruşov isə deyir ki, Füzuli, Cəbrayıl köçkünlərinə evlər tikilib, yaşamaq üçün şərait yaradılıb, Qubadlı köçkünlərinə isə yox. Onun fikrincə, hökumət əvvəlcə bu barədə fikirləşməlidir.\n«Əgər sən dövlətsənsə, məni təmin elə, get ev tik ver. Füzuli, Cəbrayıl, o zonanın camaatına ev tikib vermisən, çəkmisən suyun, qazın, mənimkini də tik ver. Bu hacıleylək yuvası kimin nəyinə lazımdır? Məhkəmə qərar verib, yaxşı, bəs prezidentimizin qərarı necə oldu?»\nPrezident fərmanına istinadları ilə probleminin həllinə nail olmayan köçkün daha hara şikayət edəcəyini bilmirlər.\nHüquqşünas Namizəd Səfərov köçkünlərin vaxtilə tutduqları mənzillərdən çıxarılmasın tam qanuni hesab edir. Çünki qaçqınların və köçkünlərin yerləşdirilməsi mənzilləri zəbt olunmuş vətəndaşların yox, dövlətin borcudur:\n«Dövlət bu məsələni belə həll eləmişdi ki, vaxtilə, qaçqınlar, köçkünlər öz doğma torpaqlarına qaytarılana qədər tutduqları torpaqlardan, evlərdən, qeyri-yaşayış sahələrindən çıxarılması qadağandır. Dövlət özü bu məsələni həll etməlidir. Qaçqınların tutduqları mənzildən çıxarılması məsələsi əvvəllər məhkəmələr tərəfindən birmənalı şəkildə rədd olunurdu. Avropa Məhkəməsinin bu işə müdaxiləsindən sonra məhkəmələr artıq vətəndaşın tutulmuş mənzilindən qaçqınların çıxarılması məsələsini həll edir».\nLakin Namizəd Səfərov məhkəmə qətnamələrinin birtərəfli çıxarılmasını qanunsuz hesab edir:\n«Köçkünlərin tutduqları mənzildən çıxarılmasına dair məhkəmə qətnaməsində onların başqa yerdə yerləşdirilməsi də əksini tapmalı idi. Məhkəmənin «qət etdi» hissəsində yazılmalıdır ki, onlara tutduqları mənzilə bərabər yerlər verilməklə tutduqları mənzildən çıxarılsınlar. Onlara başqa ona bərabər mənzil verilməsə küçəyə atılması qeyri-mümkündür, hətta məhkəmə qətnaməsində göstərilsə də bunun icrası da qeyri-mümkündür».\n«Niyə qırılırıq biz, niyə başımızın yiyəsi yoxdur?»


Prezident İlham Əliyev: Bu il bütün sosial proqramlar tam icra ediləcək\nBiz bu il bütün sosial proqramları tam icra edəcəyik. Bu barədə heç kimin şübhəsi olmasın.\nDövlətimizin başçısı keçən il bütün sosial proqramların icra edildiyini, heç bir ixtisar olmadığını, insanlara daha da böyük məbləğdə ünvanlı dövlət sosial yardımı verildiyini qeyd edib. Bildirib ki, bu sahədə də islahatlar aparılıb və bu yardımı alan insanların sayı azalıb. Bunun hesabına həqiqətən bu yardıma möhtac olan ailələrə daha böyük məbləğdə yardım verilir.\nPrezident diqqətə çatdırıb ki, bu gün 112 min ailə, təqribən 500 minə yaxın insan hər ay dövlətdən orta hesabla 152 manat yardım alır və il ərzində verilən bu məbləğ 7 faiz artıb. Sosial infrastruktur layihələri icra edilib. “Baxmayaraq ki, bizim gəlirlərimiz azalıb, ancaq biz bu sahəyə vəsaiti təşkil edə bilmişik. Altmışa yaxın tibb müəssisəsi tikilib-təmir edilib, 20-dən çox məktəb təmir edilib-tikilib və hazırda 23 məktəbdə təmir işləri aparılır. Uşaq bağçalarının tikintisi davam edir”, - deyə dövlətimizin başçısı vurğulayıb.\nPrezident İlham Əliyev Bu il bütün sosial proqramlar tam icra ediləcək


Bitly'nin rəsmi Android tətbiqi artıq mövcuddur Androidsis\nURL qısaldıcıları müxtəlif məqsədlərə xidmət edir. Bunların arasında uzun URL adresini qısaltmaq üçün seçim tapırıq daha az simvol olan biri üçün, başqa bir yardım proqramı, bölüşdüyümüz bu linkin paylaşdığımız sosial şəbəkələrdə və ya tətbiqetmələrdə böyük uğurlar qazandığını bilmək üçün qısaldılmış URL-nin istifadəsi ilə bağlı real statistikaya sahib olmaqdır.\nBitly, bu URL qısaldıcıları kateqoriyasına aid ən populyar xidmətlərdən biridir və indi nəhayət başa çatdı rəsmi tətbiqi başlatdı Android-ə. Bitly üçün gün ərzində çox vaxt qazanacaq xüsusi bir tətbiqə sahib olmaqla böyük bir yenilik, çünki funksionallığı bir sosial şəbəkəyə və ya başqa bir tətbiqə ötürmək üçün Chrome-dan bir URL paylaşmaqdan xilas olmağa əsaslanır.\nBitly tətbiqi ilə siz məcbur olacaqsınız hesab yaratmaq Bağlantılarınızın əldə etdiyi trafiği ölçmək və hətta öz sərbəst işinizi tərifləmək üçün özünəməxsus bağlantılar yaratmaq kimi ən yaxşısını əldə etmək.\nTətbiq elə bir şəkildə işləyir ki, yalnız əlaqəni kopyalayıb yapışdırın və ya vurğulayıb Android paylaşma menyusundan Bitly seçin. Hər gün sizi maraqlandıran URL-ləri qısaltmağa başladığınız anda sadə bir əməliyyat və bunu tez bir zamanda edəcəksiniz. Ən maraqlısı tətbiqin sizə imkan verməsidir performansı bilmək, auditoriyanı ölçmək üçün URL alan qısaldılmış mənbələr və tıklama dərəcəsi.\nTəqsirləndirici şey odur ki, illərdir iOS-da olduqdan sonra, çox uzun çəkdi geliştiricinin Android-də işə salması, buna görə burada heç vaxt olmadığı qədər yaxşı deyərək istifadə edə bilərik ... Proqramı Google Play Store-dan pulsuz əldə etdiniz.\nİnkişaf etdirici: bitly\nMəqaləyə tam yol: Androidsis » Android tətbiqləri » Bitly nəhayət rəsmi Android tətbiqetməsini işə saldı\nCyanogen OS C-Apps artıq CM ilə hər kəs üçün əlçatandır


Ortodontiya – identist.az\nOrtodontiya – əyri dişlərin düzəldilməsi, diş, çənə və üzdəki\nuyğunsuzluqların aradan qaldırılması ilə məşğul olan elm sahəsidir. Ortodontistlər çənə sümüyünüzün və dişlərinizin doğru yerdə və doğru vəziyyətdə yerləşməsini təmin edir. Dişlərdəki əyriliklərin düzəldilməsi ilə əhəmiyyətli bir estetik görüntü təmin etməklə yanaşı, ağız və diş sağlamlığına da xeyli müsbət təsir göstərməkdədir.\nƏyriliklərin aradan qaldırılması bu hissələrin daha asan və effektiv təmizlənməsini təmin edir ki, bununla da dişəti xəstəlikləri və kariesin qarşısını almaq olur. Həmçinin, dişlərin və çəninin bir-biri ilə kontaktı düzələcəyi üçün daha yaxşı çeynəmə funksiyası əldə olunur. Təxminən 7 yaşında ortodontik müalicəyə ehtiyacının olub olmamasının təyin olunması üçün övladınız mütəxəssis tərəfindən müayinə olunmalıdır.\nXətalı funksiyalar (ağızdan nəfəs alma və s.) – Xroniki iltihablar və bənzər səbəblər uzun müddət davam edərsə, badamcıqlar həddindən artıq dərəcədə inkişaf edə bilər. Bu vəziyyətdə tənəffüs yolları daralır və nəfəs alma çətinliyi meydana gəlir. Bu çətinliyi aradan qaldırmaq və o bölgədəki tənəffüs yolunu genişləndirə bilmək məqsədiylə uşaq alt çənəsini və buna bağlı olaraq dilini önə verməyə məcbur olur. Belə vəziyyət uzun müddət davam etmiş olarsa, alt çənənin vəziiyəti önə doğru yer dəyişir. Dil qabaq dişlərin arasına girirsə və dişlərin çıxmasına mane olursa açıq qapanış (alt dişlərin üst dişlərə toxunmaması) meydana gəlir. Xəstə burundan nəfəs ala bilmirsə, üst çənənin böyümə potensialı üzərində mənfi təsir yaranır.\nBəd vərdişlər (barmaq əmmə, uzun müddət yalançı əmzik istifadəsi və s): Yeni doğulmuş körpədə olduqca inkişaf etmiş əmmə mexanizmi vardır. Əmmə instinkti təmin edilməmiş bir körpə bu ehtiyacını aradan qaldırmaq üçün bəzi vərdişlər əldə edir. Ana südü ilə 9-18 ay qidalanan uşaqların əksəriyyətində bu vərdişə rast gəlinmir. Aparılan araşdırmalar barmaq əmmənin həyatın ilk bir neçə həftəsində\naclığa bağlı olaraq inkişaf etdiyini göstərmişdir. Dişlərin çıxmağa başladığı dövrdə təbii qıcıqlanmalardan yaranan ağrı barmaq əmmə vərdişini artırır. Barmaq əmmə yaşla azalır. Barmaq əmmənin səbəbləri: ani olaraq ana südündən və ya əmzikdən kəsilmə; körpə qidalanarkən əmməni çox qısa müddətdə bitirmək; uşağın qidalanmasını uzun aralıqlar şəkildə təşkil etmək və s. Barmaq əmmə vərdişinə qarşı erkən vaxtlarda heç bir tədbir görmək olmur. Bu dövrədə vərdişin qarşısını almaq uşağın fiziologiyasına təsir edəcəyi üçün təhlükəlidir. Bu vərdişin müalicəsi üçün dəqiq bir yaş dövrü deyilə bilməz. Uyğun zaman hər bir uşaq üçün ayrıdır. Ümumi halda isə barmaq əmmə vərdişi 3.5 yaşdan sonra da davam edərsə, müalicəyə başlanılmalıdır. Bu vərdiş olan uşaqlarda əmilən barmağa və ya barmaq sayına uyğun olaraq təsir sahəsində olan alt və üst dişlərdə əyriliklərə və alt çənə ilə üst çənənin bağlanması zamanı nizamsızlıqlara rast gəlinəcək.\nFizioloji xüsusiyyətləri olan bir əmziyin 1.5 yaşına qədər əmilməsi zərərli deyil. Hətta uşağın barmaq əmmə kimi pis bir vərdiş qazanmasının qarşıısını alar. Yalancı əmziklər davamlı olaraq istifadə olunduğu zaman ağız boşluğundakı toxumalara uzun müddət anormal təsir etdiyi üçün o bölgələrdə nizamsızlığa və müxtəlif dişləm qüsurlarına səbəb olmaqdadır.\nÇürümə nəticəsində süd dişlərinin erkən düşməsi.\nYatmaq forması ümumilikdə alt çənənin yatma zamanı mövqeyinimüəyyən edir. Bu da bizə alt çənənin ortalama gündə 8 saat hansı mövqedəolduğu haqqında məlumat verir. Məsələn üzü üstə yatan bir uşaq ilə,arxası üstə yatan bir uşaqda alt çənənin mövqeyi fərqlidir. Yatarkən davamlı eyni tərəfə yatıb əlini və ya yumruğunu üzü ilə yastıq arasına qoyma vərdişi olan insanlarda həmin hissədə üz davamlı bir təzyiqə məruz qaldığı üçün ortodontik problemlər meydana çıxa bilər.


BDU məzunları üçün müsabiqə elan edir - AZƏRTAC – Azərbaycan Dövlət İnformasiya Agentliyi\nBakı Dövlət Universiteti (BDU) 100 illik yubileyi münasibətilə öz məzunları arasında “BDU xatirələrdə” mövzusunda müsabiqə elan edir.\nBDU-dan AZƏRTAC-a bildiriblər ki, bu ali məktəbi müxtəlif illərdə bitirmiş məzunlar təhsil müddətində baş vermiş ən maraqlı məqamları, universitetlə bağlı unudulmaz hadisələri, fakültələri, müəllimləri, tələbə yoldaşları ilə bağlı oxunaqlı xatirələri qələmə ala bilərlər.\nMəzunlar “BDU xatirələrdə” mövzusunda hazırladıqları yazıları özləri haqqında məlumatla birlikdə (adı, soyadı, atasının adı, təhsil aldığı fakültə və təhsil aldığı illər, ixtisası, əlaqə telefonu qeyd olunmaqla, mövzu yerinə “BDU xatirələrdə” yazmaqla) iyunun 30-dək [email protected] ünvanına göndərməlidirlər.\nXatirələrin müxtəlif mətbu orqanlarında dərc edilməsi və yayımı nəzərdə tutulur.\nMüsabiqə qalibləri Bakı Dövlət Universitetinin 100 illiyinə həsr olunmuş universitet məzunlarının Forumuna və yubiley tədbirinə dəvət ediləcək, təşkilat komitəsi tərəfindən diplom və hədiyyələrlə mükafatlandırılacaq.\nAZERTAG.AZ :BDU məzunları üçün müsabiqə elan edir


Əmlak qeydiyyatında yeni dövr başlayır | AgahMedia.Com\nHome » Biznes sfera və iqtisadiyyat, Sosial, Texno, Ümumi\t» Əmlak qeydiyyatında yeni dövr başlayır\nƏmlak qeydiyyatında yeni dövr başlayır\nAzərbaycanda daşınmaz əmlak üzərində mülkiyyət hüququnun qeydiyyatı sahəsində mühüm yenilik baş verib.\nAgahMedia.Com informasiya portalının “Xəzər Xəbər”ə istinadən məlumatına görə, bundan sonra daşınmaz əmlakların yeni sahiblərinin adına rəsmiləşdirilməsi avtomatik həyata keçiriləcək.\nDaşınmaz əmlakın təkrar qeydiyyatını inanılmaz dərəcədə sadələşdirən bu yenilik Əmlak Məsələləri Dövlət Komitəsi (ƏMDK) tərəfindən istifadəyə verilən “Daşınmaz əmlakın təkrar qeydiyyatında yeni onlayn xidmət” sayəsində mümkün olub.\nYeni xidmət notariuslarda bağlanan əmlak alqı-satqı müqavilələrinin onlayn rejimdə birbaşa olaraq Daşınmaz Əmlakın Dövlət Reyestri Xidmətinə (DƏDRX) göndərilməsini nəzərdə tutur.\n“Daşınmaz əmlakın təkrar qeydiyyatında yeni onlayn xidmət” nəticəsində alqı-satqı müqavilələri notariusdan onlayn formada birbaşa DƏDRX-ə göndərildiyinə görə, vətəndaşların sənədləşmə üçün yenidən ərazi qeydiyyat idarəsinə gəlməsinə ehtiyac qalmayıb. Yəni, alqı-satqıdan sonra vətəndaşların müqaviləni DƏDRX-ə aparmasına ehtiyac qalmayacaq. İndi əmlakın yeni sahibi qeydiyyat idarəsinə cəmi 1 dəfə – öz adına olan çıxarışı – “kupça”nı götürməyə gedəcək.\nÖzü də bu, təkcə əmlakın alqı-satqısına deyil, vərəsəlik, bağışlanma və digər hallara da aiddir. Başqa sözlə, notariat kontorlarında daşınmaz əmlakın alqı-satqısı, vərəsəlik, bağışlanma və s. əməliyyatlar zamanı bağlanan müqavilə notariusdan birbaşa DƏDRX-in ərazi idarəsinə göndəriləcək və əmlak avtomatik olaraq öz yeni sahibinin adına qeydiyyatdan keçəcək. Nəticədə, vətəndaş DƏDRX-ə cəmi bir dəfə – çıxarış götürməyə gedəcək. Bu yenilikdən sonra daşınmaz əmlakın qeydiyyatının daha da sadələşəcəyini, qeydiyyat prosedurlarının minimuma enəcəyini, vaxt itkisi və əlavə müraciətlərin aradan qalxacağını demək artıqdır.\nƏMDK-nın mətbuat xidməti Qulu Xəlilovun sözlərinə görə, ümumiyyətlə, son illər komitənin apardığı məqsədyönlü tədbirlər, o cümlədən elektron və onlayn xidmətlərin aktiv surətdə tətbiqi nəticəsində qeydiyyat prosesi tanınmaz dərəcədə sadələşib: “Müqayisə üçün bildirək ki, əvvəllər alqı-satqı prosesi üçün vətəndaşlar 4 mərhələdən keçməli olurdular. Belə ki, ilk növbədə əmlakın sahibi onun yüklü və ya həbsdə olub-olmaması barədə məhdudiyyət arayışı almaq üçün ərazi idarəsinə müraciət etməli, ikinci mərhələdə bu arayışı ərazi idarəsindən almalı, üçüncü mərhələdə tərəflər notariusda alqı-satqını həyata keçirməli, dördüncü mərhələdə əmlakın yeni sahibi əmlakı öz adına rəsmiləşdirmək üçün alqı-satqı müqaviləsini ərazi idarəsinə təqdim etməli, nəhayət, 5-ci mərhələdə əmlakın yeni sahibinin adına çıxarışı götürməli idi. Başqa sözlə, vətəndaş əmlak alqı-satqısında 4-ü DƏDRX və biri notarius olmaqla 5 dəfə müraciət etməli olurdu.\nSon illər atılan addımlar nəticəsində isə bu prosedurların sayı 2-yə enib. Belə ki, 2014-cü ilin aprelindən məhdudiyyət arayışlarının notariat kontorlarında onlayn verilməsinə başlanıb. İndi isə alqı-satqı müqaviləsi ərazi idarəsinə birbaşa göndəriləcək. Nəticədə indi əmlak alqı-satqı prosesi üçün cəmi 2 addım kifayətdir: 1) notariusda alqı-satqı müqaviləsinin imzalanması, 2) əmlakın yeni sahibinin adına olan çıxarışın götürülməsi”.\nQ.Xəlilovun sözlərinə görə, hələ bir neçə il əvvəl Komitənin mütəxəssislərinin apardığı təhlillər göstərmişdi ki, əhali arasında məhdudiyyət arayışları (Forma-1) ilə bağlı xidmətlərə böyük tələbat var: “2014-cü ilin aprelindən etibarən məhdudiyyət arayışlarının onlayn verilməsinə başlandı. Nəticədə alqı-satqı zamanı notariuslar ƏMDK-nın məlumat bazasından istifadə edərək əmlakla bağlı arayışı onlayn qaydada təqdim edirdilər. Bundan sonra alqı-satqı müqaviləsi bağlanılır, vətəndaş isə bu müqaviləni DƏDRX-ə təqdim edərək əmlaka dair öz adına çıxarış əldə edirdi. Amma aparılan təhlillər göstərib ki, xidmətin bu mərhələsinin daha da sürətləndirilməsinə böyük ehtiyac var. Buna görə də, ƏMDK bu sahədə növbəti xidmətə başlayıb”.\nKomitənin digər onlayn xidmətləri kimi, haqqında danışılan yeni onlayn xidmət də Daşınmaz Əmlakın Milli Qeydiyyatı Sistemi (MQS) əsasında fəaliyyət göstərəcək. Belə ki, daşınmaz əmlakın təkrar qeydiyyatı ilə bağlı alqı-satqı müqaviləsi bağlandıqdan sonra müqavilə barədə məlumatlar onlayn rejimdə Sistemə ötürülür. Sistemdə avtomatik olaraq daşınmaz əmlakın qeydiyyatı ilə bağlı ərizənin nömrəsi və çıxarışın hazır olma tarixi bəlli olur. Bu barədə vətəndaşa elektron və kağız formada bildiriş verilir.\nYeni onlayn xidmətdən istifadə zamanı dövlət rüsumu və xidmət haqqını da onlayn qaydada ödəmək mümkündür. Ümumiyyətlə, ödənişləri bank, elektron hökumət portalı, ödəniş terminalları vasitəsilə aparmaq olar. Alqı-satqı zamanı isə ərizəçi birbaşa notariat kontorunda quraşdırılmış onlayn ödəniş terminallarında ödənişlər edə bilir. Yəni ödəniş etmək üçün əlavə yerə getməyə ehtiyac qalmır.\nKomitə rəsmisinin yikrincə, Yeni onlayn xidmət təkrar daşınmaz əmlak bazarında aktivliyi artıracaq, alqı-satqı proseslərinin daha operativ həyata keçməsini təmin edəcək: “Alqı-satqıların az qala avtomatik baş verməsi və vaxt itkisinin aradan qalxması əmlak sahiblərini daha çevik qərar verməyə həvəsləndirəcək. Amma bu məsələnin yalnız bir tərəfidir. Alqı-satqı müqavilələrinin avtomatik olaraq qeydiyyat idarəsinə göndərilməsi əmlak bazarında çoxdan bəri mövcud olan digər problemin həllinə səbəb olacaq. Belə ki, bəzi hallarda alqı-satqıdan sonra əmlakın yeni sahibi əmlakı öz adına rəsmiləşdirməyə tələsmirdi. Nəticədə həmin əmlak faktiki olaraq dövriyədən kənarda qalır, onunla əməliyyatların aparılması, o cümlədən vərəsəliyə ötürülməsi çətinləşirdi. Bəzi hallarda bu, sadəcə məsuliyyətsizlik səbəbindən baş verirdi. Bəzi hallarda isə əmlakın yeni sahibi bilərəkdən əmlakı öz adına rəsmiləşdirməyə tələsmirdi. Bu isə müəyyən vəziyyətlərdə mənfi hallara səbəb olurdu. ƏMDK-nin yeni xidməti ilə qeydiyyatın avtomatik həyata keçirilməsi belə halların qarşısını almağa da imkan yaradacaq”.\nBu kontentin portalımızda yayınladığı tarix : 19/11/2015\nTags: Azərbaycanda biznes mühiti, Azərbaycanın daşınmaz əmlak bazarı haqqında, Bakının əmlak bazarındakı vəziyyət


Adalet.az | LOTU Adalet.az | LOTU Adalet.az | Ədalət -\n24232 | 2014-11-29 01:09\n... Bir gün tanışlarımdan biri qəbiristanlığa gedib valideynlərinin məzarını ziyarət edirmiş. Axşam şər qarışanda qəbiristanlığa çatır və uzaqdan bir qaraltı görür. Yavaş-yavaş həmin qaraltıya yaxınlaşır. Bir az da yaxınlaşanda görür ki, molla elə bir işlə məşğuldur ki, onu dilə gətirmək də mümkün deyil. Molla öz "işində" olanda o, arxadan təpiklə ona bir zərbə vurur. Molla özünü itirir, ayağa qalxıb şalvarını çəkib qaçıb aradan çıxır...\nSonra tanışım mollanın yoldan çıxartdığı qadınla söhbət edir. Qadına deyir ki, bəs ayıb deyil, qəbiristanlıqda əxlaqsız işlə məşğul olursunuz? Qadın da susur və sonra dillənir:\n- Vallah, məni yoldan o molla çıxartdı. Dedi ki, görürsən hamının axırı bu qəbiristanlıqdı. Sənin də canın suludu, həyatın qədrini bil. Zalım oğlu elə bil adam deyildi, şeytan idi. Şirin dilini işə salandan sonra məni bu yola çəkdi...\nBir müddətdən sonra qadın da gözdən itir. Və tanışım gördüyü hadisəyə məəttəl qalır. Tanıdığı mollalardan birini çağırır və rəhmətə gedən əzizlərinin ruhuna "Yasin" oxutdurur. Sonra da bayaq qaçıb aradan çıxan mollanın kim olduğunu soruşur. "Yasin" oxuyan molla deyir ki, ay rəhmətliyin oğlu, o bizim adımıza və İslam dininə ləkə gətirən bir dələduzdu. Heç "Yasin"i düz oxuya bilmir, özü də bilir ki, hamının ondan zəhləsi gedir. Çünki oğraşın, şorgözün və binamusun biridi...\nBu yazını qələmə alanda yadıma rəhmətlik Mirzə Cəlilin "Küpə" felyetonu düşdü. Felyetonun məzmunu belədir ki, Firəngistanda fahişəxanaya gedənlərə "lotu" deyirlər. Lotu olduğuna görə də həmin adamlar camaatın içində gözükölgəli olur. Amma bizim məmləkətdə lotuları yuxarı başda əyləşdirirlər. Yüz oyundan çıxır, ona şeyx və hacı deyirlər. Özü də özlərini elə aparırlar ki, elə bil alçaq dağları bunlar yaradıb.\nƏlqərəz, Mirzə Cəlilin təsvir elədiyi bu şeyxin kəndlərdə nə az, nə çox 48 arvadı olub. Hər dəfə də ürəyinə kimsə düşəndə kəndə gedər və həmin arvadlardan birini siğə edər və öz işində olarmış. Bir dəfə də yolla gedəndə görür ki, erməni kəndində bir alim insanları başına yığıb nəsə icad elədiyi bir cihazın işlədilməsini onlara öyrədir. Erməni keşişi də durub onların yanında camaatı daha diqqətli olmağı tövsiyə edir.\nBizim şeyx bunu görür və çıxıb gedir. Kəndə çatır, camaat onu xətir-hörmətlə qarşılayır, gəlişinə ziyafət verirlər. Şeyx də deyir ki, yol gələndə bərk soyuqlamışam və qulunc olmuşam. Gərək indi mərhəm bir xanım lazımdır ki, quluncumu ovsun və belimə küpə qoysun. Bir göz qırpımında həmin xanımı tapırlar və şeyx də onu siğə eləyir...\nBöyük Mirzə Cəlilin qələmə aldığı bu hadisədən yüz ilə yaxın vaxt ötüb. Amma deyəsən yenə heç nə dəyişməyib. Yenə bizim bəzi mollalar insanların cahilliyindən və savadsızlığından istifadə edərək yüz hoqqadan çıxırlar. Müxtəlif yolla cinayətlər törətmiş, həbsxanada yatmış birisi günlərin birində yas məclisi aparır, camaat da onu tanıyır ki, molla hansı yuvanın "quşudur". Molla cindən, şeytandan və çox şeydən danışır. Hamı da onu tanıdığına görə dodağını büzür və ona qulaq asmaq istəmir.\nMolla bu səhnəni görəndə əsəbiləşir və deyir:\n- Mən ağzımda qızıl xırdalayıram, sizsə bir-birinizlə yas məclisində söhbət eləyirsiniz. Sanki yasa yox, toya gəlmisiniz. Bir az səsinizi kəsin!\nYerdən kimsə söz atır:\n- Ay molla, adam kimi danış, biz də sənə qulaq asaq! Axı sənin özün on iki il türmədə yatmısan. Özü də filankəsin qızını zorladığına görə iş kəsiblər. İndi hansı təmizlikdən və halallıqdan danışırsan?\nBu sözdən sonra məclis sükuta qərq olur. Sanki qurbağa gölünə daş atılır. Birdən kimsə mollanın qulağına pıçıldayır:\n- Rəhmətə gedən vəsiyyət edib ki, onu xalçaya büküb dəfn eləyək.\nMollanın qaşları çatılır və əsəbi halda dillənir:\n- Ay kafirlər, bəs bilmirsiniz ki, rəhmətə gedəni xalçaya büküb dəfn eləmək olmaz? Kəfəndən savayı heç bir şey olmaz. O xalçanı da verərsiniz mənə aparım evimizə.\nBir molla da camaatı yığır başına, başlayır moizə oxumağa. Deyir ki, vallah, axşam yuxumda görmüşəm ki, rəhmətə gedən vəsiyyət edib. Mənə bir qoyun verməlisiniz. Yas sahibinin gözləri bərəlir və heç bir şey demir. Molla yenə fikrini təkrarlayanda ev sahibi qəzəblənir:\n- Axı bizim qapımızda heç vaxt qoyun olmayıb. Sən hardan eşitmisən ki, rəhmətlik belə şeyi deyib?\nMolla isə özünü sındırmır və dediyini tutuquşu kimi yenidən xatırlayır:\n- Heç kim deməyib ey, yuxumda görmüşəm. Versəniz də sağ olun, verməsəniz də...\nVallah, bu dünyanın işinə adam məəttəl qalır. Mirzə Cəlilin XX əsrin əvvəllərində tənqid hədəfi seçdiyi mollalarla bugünkü bəzi mollaların heç bir fərqi yoxdur. Əksinə, indiki bəzi mollalar daha tamahkar və daha savadsızdı. Nə yaxşı ki, son vaxtlar həm Qafqaz Müsəlmanları İdarəsi, həm də Dini Qurumlarla İş Üzrə Dövlət Komitəsi bu sahədə təmizlik aparır. Yoxsa, cahil və savadsız mollaların əlindən yağışdan sonra çıxan göbələk kimi tərpənmək olmaz. Bir də onlara şərait yaradan biz özümüzük. Çünki harda oldu, tələm-tələsik bir molla tapırıq, o da gəlib məclislərimizdə başda oturub lotuluq eləyir və camaatı barmağına dolayır...


Slovakiya Rusiyadan qorunmaq üçün kömək istəyib\n18 iyun, 2022 [21:53]\nSlovakiyanın müdafiə naziri Yaroslav Nagy şənbə günü Praqaya səfəri zamanı, Slovakiyanın hava məkanının qorunması ilə bağlı növbəti iki il ərzində köməyindən istifadə etmək xahişi ilə Çex Respublikasına müraciət edib.\nBizimyol.info xəbər verir ki, bu barədə "ČTK" xəbər agentliyi məlumat yayıb.\nFevralın 24-dən sonra Slovakiya "MiQ-29" qırıcılarının milli Hərbi Hava Qüvvələrindən vaxtından əvvəl çıxarılması prosesinə başlayıb. Respublika mətbuatı daha əvvəl məlumat vermişdi ki, Bratislava onları Ukraynaya keçirmək imkanını nəzərdən keçirir.\nSlovakiya 4 il əvvəl ABŞ-dan 14 ədəd "F-16" qırıcısı sifariş edib. İlk təyyarə bu il alınmalı idi, lakin onların istehsalı üçün lazım olan elektron komponentlərin olmaması səbəbindən tədarüklər iki il gecikdi. Bununla əlaqədar Bratislava Çexiyaya, daha əvvəl isə Polşaya müraciət edərək, Slovakiyanın hava məkanının bu ölkələrin hərbi-hava qüvvələrinin qırıcıları tərəfindən müvəqqəti mühafizəsini təmin etmək xahişi ilə müraciət edib. Varşava ilə artıq bununla bağlı ilkin razılıq əldə edilib.\nAgentliyin məlumatına görə, Slovakiyanın hava məkanının mühafizəsi üçün xüsusi şərtlərlə bağlı Polşa ilə danışıqlar ekspertlər səviyyəsində aparılır. İndi eyni danışıqlar Slovakiya ilə Çex Respublikası arasında da başlayacağı gözlənilir.\nPolşanın müdafiə naziri Mariuş Blaşçak aprel ayında Polşa Hərbi Hava Qüvvələrinə məxsus qırıcıların Slovakiyada müvəqqəti yerləşdirilməsi variantını istisna etmədiyini bildirib.\nRusiyanın Ukraynaya hücumu hərbi təminatı zəif olan Avropa ölkələrinin həyəcanlanmasına səbəb olub. İndi hər bir dövlət ərazilərinin Kremldən gələcək təhlükədən xilas etmək barədə düşünür. Çunki rəsmi Moskvanın nə vaxt, hansı addımı atacağını proqnozlaşdırmaq çətindir.